title: Direktiva Komisije 2004/94/EZ od 15. rujna 2004. o izmjeni Direktive Vijeća 76/768/EEZ s obzirom na Prilog IX.  Tekst značajan za EGP

text:
               13/Sv. 016

               HR

               Službeni list Europske unije

               208

         32004L0094

               L 294/28

               SLUŽBENI LIST EUROPSKE UNIJE

               15.09.2004.

      DIREKTIVA KOMISIJE 2004/94/EZ
   od 15. rujna 2004.
   o izmjeni Direktive Vijeća 76/768/EEZ s obzirom na Prilog IX.
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir ugovor o osnivanju Europske zajednice,
   uzimajući u obzir Direktivu Vijeća 76/768/EEZ od 27. srpnja 1976. o usklađivanju zakonodavstava država članica u odnosu na kozmetičke proizvode (1), a posebno njezin članak 4.a stavak 1. podstavak 2.,
   nakon savjetovanja sa Znanstvenim odborom za kozmetičke i neprehrambene proizvode široke potrošnje,
   budući da:

               (1)

               Treba se utvrditi sadržaj Priloga IX. Direktivi 76/768/EEZ radi sastavljanja popisa alternativnih metoda ispitivanja na životinjama koje je potvrdio Europski centar za potvrđivanje alternativnih metoda (ECVAM) Zajedničkog istraživačkog centra, a koje nisu navedene u Prilogu V. Direktivi Vijeća 67/548/EEZ od 27. lipnja 1967. o usklađivanju zakona i drugih propisa u odnosu na razvrstavanje, pakiranje i označivanje opasnih tvari (2).

               (2)

               Ispitivanje na životinjama ne može se u potpunosti zamijeniti nekom alternativnom metodom pa se u Prilogu IX. mora napomenuti zamjenjuje li alternativna metoda ispitivanje na životinjama potpuno ili djelomično.

               (3)

               Direktivu 76/768/EEZ treba stoga na odgovarajući način izmijeniti.

               (4)

               Trenutačno nema drugih alternativnih metoda koje je potvrdio ECVAM, osim alternativnih metoda navedenih u Prilogu V. Direktivi Vijeća 67/548/EEZ.

               (5)

               Mjere predviđene ovom Direktivom u skladu su s mišljenjem Stalnog odbora za kozmetičke proizvode,

         DONIJELA JE OVU DIREKTIVU:
   Članak 1.
   Tekst Priloga ovoj Direktivi umeće se u Prilog IX. Direktivi 76/768/EEZ.
   Članak 2.
   1.   Države članice donose zakone i druge propise potrebne za usklađivanje s ovom Direktivom najkasnije do 21. rujna 2004. One Komisiji odmah dostavljaju tekst tih odredaba i korelacijsku tablicu između tih odredaba i ove Direktive.
   2.   Kad države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   3.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu trećeg dana od dana objave u Službenom listu Europske unije.

   Članak 4.
   Ova je Direktiva upućena državama članicama.

      Sastavljeno u Bruxellesu 15. rujna 2004.

            Za Komisiju

         Olli REHN

            Član Komisije

      (1)  SL L 262, 27.9.1976., str. 169. Direktiva kako je zadnje izmijenjena Direktivom Komisije 2004/88/EZ (SL L 287, 8.9.2004., str. 5.).

      (2)  SL 196, 16.8.1967., str. 1. Direktiva kako je zadnje izmijenjena Direktivom 2004/73/EZ (SL L 152, 30.4.2004., str. 1.).
   PRILOG
   U Prilog IX. Direktivi 76/768/EEZ umeće se sljedeći tekst:

         „PRILOG IX.
         POPIS POTVRĐENIH METODA KOJE SU ALTERNATIVNE METODAMA ISPITIVANJA NA ŽIVOTINJAMA
         Ovaj Prilog navodi dostupne alternativne metode koje je Europski centar za potvrđivanje alternativnih metoda (ECVAM) Zajedničkog istraživačkog centra potvrdio da se udovolji zahtjevima ove Direktive, a koje nisu navedene u Prilogu V. Direktivi Vijeća 67/548/EEZ o usklađivanju zakona i drugih propisa u odnosu na razvrstavanje, pakiranje i označivanje opasnih tvari. Ispitivanje na životinjama ne može se u potpunosti zamijeniti nekom alternativnom metodom pa se u Prilogu IX. mora napomenuti zamjenjuje li alternativna metoda potpuno ili djelomično ispitivanje na životinjama.

                     Referentni broj

                     Potvrđena alternativna metoda

                     Priroda zamjene potpuna ili djelomična

                     A

                     B

                     C”


title: Direktiva Komisije 1999/15/EZ od 16. ožujka 1999. o prilagodbi tehničkom napretku Direktive Vijeća 76/759/EEZ u odnosu na pokazivače smjera za motorna vozila i njihove prikolice  Tekst značajan za EGP

text:
               13/Sv. 010

               HR

               Službeni list Europske unije

               92

         31999L0015

               L 097/14

               SLUŽBENI LIST EUROPSKE UNIJE

               16.03.1999.

      DIREKTIVA KOMISIJE 1999/15/EZ
   od 16. ožujka 1999.
   o prilagodbi tehničkom napretku Direktive Vijeća 76/759/EEZ u odnosu na pokazivače smjera za motorna vozila i njihove prikolice
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 70/156/EEZ od 6. veljače 1970. o usklađivanju zakonodavstava država članica u odnosu na homologaciju tipa motornih vozila i njihovih prikolica (1), kako je zadnje izmijenjena Direktivom 98/91/EZ Europskog parlamenta i Vijeća (2), a posebno njezin članak 13. stavak 2.,
   uzimajući u obzir Direktivu Vijeća 76/759/EEZ od 27. lipnja 1976. o usklađivanju zakonodavstava država članica u odnosu na pokazivače smjera za motorna vozila i njihove prikolice (3), kako je zadnje izmijenjena Aktom o pristupanju Austrije, Finske i Švedske, a posebno njezin članak 10.,
   budući da:

               (1)

               Direktiva 76/759/EEZ jedna je od posebnih direktiva o postupku EZ homologacije tipa koji je utvrđen Direktivom 70/156/EEZ; budući da se, shodno tome, odredbe utvrđene Direktivom 70/156/EEZ u odnosu na sustave, sastavne dijelove i zasebne tehničke jedinice vozila primjenjuju i na Direktivu 76/759/EEZ.

               (2)

               U članku 3. stavku 4. i članku 4. stavku 3. Direktive 70/156/EEZ posebno se zahtijeva da svaka posebna direktiva ima priložen opisni dokument kao i certifikat o homologaciji tipa na temelju Priloga VI. Direktivi 70/156/EEZ kako bi se postupak homologacije mogao računalno obraditi; budući da certifikat o homologaciji tipa predviđen Direktivom 76/759/EEZ treba prema tome odgovarajuće izmijeniti.

               (3)

               Ti se postupci trebaju pojednostavniti kako bi se održala istovrijednost između određenih posebnih direktiva i odgovarajućih pravilnika Gospodarske komisije Ujedinjenih naroda za Europu (UNECE), predviđena u članku 9. stavku 2. Direktive 70/156/EEZ, kad se ti pravilnici izmijene; kao prvi korak, tehničke zahtjeve iz Direktive 76/759/EEZ treba zamijeniti upućivanjem na one iz UNECE Pravilnika br. 6.

               (4)

               Potrebno je osigurati da su zahtjevi Direktive Vijeća 76/756/EEZ (4) kako je zadnje izmijenjena Direktivom Komisije 97/28/EZ (5), i Direktive Vijeća 76/761/EEZ (6) kako je zadnje izmijenjena Direktivom Komisije 1999/17/EZ (7), ispunjeni.

               (5)

               Mjere predviđene ovom Direktivom u skladu su s mišljenjem Odbora za prilagodbu tehničkom napretku uspostavljenog Direktivom 70/156/EEZ,

         DONIJELA JE OVU DIREKTIVU:
   Članak 1.
   1. Direktiva 76/759/EEZ mijenja se kako slijedi:

               1.

               U članku 1. stavak 1. zamjenjuje se sljedećim:
               „1.   Svaka država članica dodjeljuje EZ homologaciju sastavnog dijela za svaki tip pokazivača smjera koji zadovoljava konstrukcijske i ispitne zahtjeve utvrđene u relevantnim prilozima.”

               2.

               U članku 2. prvi se stavak zamjenjuje sljedećim:
               „Države članice, za svaki tip pokazivača smjera koji odobre u skladu s člankom 1., dodjeljuju proizvođaču oznaku EZ homologacije tipa sastavnog dijela, koja je u skladu s uzorkom prikazanim u Prilogu I., Dodatku 3.”

               3.

               Članak 4. zamjenjuje se sljedećim:
               „Članak 4.
               Nadležna tijela država članica međusobno se obavještavaju, putem postupaka navedenih u članku 4. stavku 6. Direktive 70/156/EEZ, o svakoj homologaciji koju su dodijelili, odbili ili povukli u skladu s ovom Direktivom.”

               4.

               Članak 9. zamjenjuje se sljedećim:
               „Članak 9.
               U smislu ove Direktive „vozilo” je svako motorno vozilo namijenjeno uporabi na cesti, sa ili bez nadogradnje, s najmanje četiri kotača i najvećom konstrukcijskom brzinom većom od 25 km/h, i njegove prikolice, osim tračnih vozila, poljoprivrednih i šumarskih traktora i svih pokretnih strojeva.”

               5.

               Prilozi se zamjenjuju tekstom Priloga ovoj Direktivi.

         Članak 2.
   1.   Od 1. listopada 1999., ili šest mjeseci od stvarnog datuma objave ako se tekstovi navedeni u članku 3. objave nakon 1. travnja 1999., države članice ne smiju iz razloga koji se odnosi na pokazivače smjera:

               —

               odbiti, s obzirom na tip vozila ili tip pokazivača smjera, dodijeliti EZ homologaciju tipa ni nacionalnu homologaciju tipa, ni

               —

               zabraniti registraciju, prodaju ni stavljanje u uporabu vozila, ni prodaju ni stavljanje u uporabu pokazivača smjera,

         ako ti pokazivači smjera zadovoljavaju zahtjeve Direktive 76/759/EEZ, kako je izmijenjena ovom Direktivom i ako su, što se tiče vozila, ugrađena u skladu sa zahtjevima određenima u Direktivi 76/756/EEZ.
   2.   Od 1. travnja 2000. države članice:

               —

               više ne dodjeljuju EZ homologaciju, i

               —

               mogu odbiti dodijeliti nacionalnu homologaciju

         za svaki tip vozila, iz razloga koji se odnosi na pokazivače smjera i za svaki tip pokazivača smjera, ako nisu zadovoljeni zahtjevi Direktive 76/759/EEZ, kako je izmijenjena ovom Direktivom.
   3.   Od 1. travnja 2001. primjenjuju se zahtjevi Direktive 76/759/EEZ koji se odnose na pokazivače smjera kao sastavne dijelove, kako su izmijenjeni ovom Direktivom, u smislu članka 7. stavka 2. Direktive 70/156/EEZ.
   4.   Ne uzimajući u obzir gornje stavke 2. i 3., u smislu zamjenskih dijelova, države članice nastavljaju dodjeljivati EZ homologaciju tipa za pokazivače smjera i dozvoljavati njihovu prodaju i stavljanje u uporabu u skladu s prethodnim verzijama Direktive 76/759/EEZ, ako ti pokazivači smjera:

               —

               su namijenjeni ugradnji u vozila koja su već u uporabi, i

               —

               zadovoljavaju zahtjeve navedene Direktive, koji su se primjenjivali kada su vozila prvi put registrirana.

         Članak 3.
   Stavci i prilozi UNECE Pravilnika br. 6 koji se navodi u točki 1. Priloga II. objavljuju se u Službenom listu Europskih zajednica prije 1. travnja 1999.
   Članak 4.
   1.   Države članice donose zakone i druge propise potrebne za usklađivanje s odredbama ove Direktive do 1. listopada 1999.; međutim, ako se tekstovi iz članka 3. objave nakon 1. travnja 1999. države članice ispunjavaju ovu obvezu šest mjeseci od stvarnog datuma objave tih tekstova. One o tome odmah obavješćuju Komisiju.
   One primjenjuju te odredbe od 1. listopada 1999. ili, ako se tekstovi iz članka 3. objave nakon 1. travnja 1999., države članice primjenjuju te odredbe šest mjeseci od stvarnog datuma objave tekstova.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekstove glavnih odredaba nacionalnog prava koje donesu u području na koje se odnosi ova Direktiva.
   Članak 5.
   Ova Direktiva stupa na snagu dvadesetog dana od dana objave u Službenom listu Europskih zajednica.
   Članak 6.
   Ova je Direktiva upućena državama članicama.

      Sastavljeno u Bruxellesu 16. ožujka 1999.

            Za Komisiju

         Martin BANGEMANN

            Član Komisije

      (1)  SL L 42, 23.2.1970., str. 1.

      (2)   SL L 11, 16.1.1999., str. 25.

      (3)  SL L 262, 27.9.1976., str. 71.

      (4)  SL L 262, 27.9.1976., str. 1.

      (5)  SL L 171, 30.6.1997., str. 1.

      (6)  SL L 262, 27.9.1976., str. 96.

      (7)  SL L 97, 12.4.1999., str 45.
   PRILOG

      „

         POPIS PRILOGA

                     PRILOG I.:

                  Administrativne odredbe za homologaciju tipa

                        Dodatak 1.:

                  Opisni dokument

                        Dodatak 2.:

                  Certifikat o homologaciji tipa

                        Dodatak 3.:

                  Uzorci oznake EZ homologacije tipa sastavnog dijela

                     PRILOG II.:

                  Tehnički zahtjevi

         PRILOG I.
         ADMINISTRATIVNE ODREDBE ZA HOMOLOGACIJU TIPA
         1.   ZAHTJEV ZA EZ HOMOLOGACIJU TIPA SASTAVNOG DIJELA
         1.1.   Zahtjev za EZ homologaciju tipa sastavnog dijela prema članku 3. stavku 4. Direktive 70/156/EEZ za tip pokazivača smjera treba podnijeti proizvođač.
         1.2.   Uzorak za opisni dokument dan je u Dodatku 1.
         Tehničkoj službi koja je odgovorna za provedbu ispitivanja za homologaciju tipa mora se dostaviti sljedeće:
         1.3.1.   Dva uzorka opremljena preporučenim svjetlom ili svjetlima; ako uređaji nisu istovjetni, ali su simetrični i prikladni za ugradbu jedan na lijevu i jedan na desnu stranu vozila, ta dva dostavljena uzorka mogu biti istovjetna i prikladna za ugradbu samo na desnu ili samo na lijevu stranu vozila; za pokazivač smjera kategorije 2b, uz zahtjev za homologaciju tipa treba također dostaviti dva uzorka dijelova koji tvore sustav koji osigurava dvije razine jakosti.
         2.   OZNAČIVANJE
         Uređaji dostavljeni za EZ homologaciju tipa sastavnog dijela moraju imati:
         2.1.1.   trgovački naziv ili oznaku proizvođača;
         2.1.2.   u slučaju svjetala sa zamjenjivim svjetlosnim izvorima: tip (tipovi) propisane žarulje sa žarnom niti;
         2.1.3.   u slučaju svjetala s nezamjenjivim svjetlosnim izvorima: nazivni napon u voltima i snaga u vatima.
         2.2.   Ove oznake trebaju biti jasno čitljive i neizbrisive i trebaju biti postavljene na osvjetljavajuću površinu, ili na jednu od osvjetljavajućih površina uređaja. One se trebaju vidjeti izvana kad je uređaj postavljen na vozilo.
         2.3.   Svaki uređaj treba imati dovoljno prostora za oznaku EZ homologacije tipa sastavnog dijela. Taj se prostor treba označiti na nacrtima navedenima u Dodatku 1.
         3.   DODJELJIVANJE EZ HOMOLOGACIJE SASTAVNOG DIJELA
         3.1.   Ako su zadovoljeni postavljeni zahtjevi, dodjeljuje se EZ homologacija tipa prema članku 4. stavku 3. i, ako je primjenjivo, članku 4. stavku 4. Direktive 70/156/EEZ.
         3.2.   Uzorak certifikata o EZ homologaciji tipa dan je u Dodatku 2.
         3.3.   Homologacijski broj u skladu s Prilogom VII. Direktivi 70/156/EEZ treba se dodijeliti svakom tipu pokazivača smjera koji je homologiran. Ista država članica ne smije dodijeliti isti broj drugom tipu pokazivača smjera.
         3.4.   Ako je EZ homologacija tipa sastavnog dijela zatražena za tip uređaja za osvjetljavanje i svjetlosnu signalizaciju koji obuhvaća pokazivač smjera i druga svjetla, jedinstveni broj EZ homologacije sastavnog dijela može se dodijeliti pod uvjetom da pokazivač smjera zadovoljava zahtjeve ove Direktive i da svako od drugih svjetala, koje čini dio uređaja za osvjetljavanje i svjetlosnu signalizaciju za koji je zatražena EZ homologacija tipa sastavnog dijela, zadovoljava posebnu Direktivu koja se na njega primjenjuje.
         4.   OZNAKA EZ HOMOLOGACIJE TIPA SASTAVNOG DIJELA
         4.1.   Pored označivanja navedenog u točki 2.1. svaki pokazivač smjera, koji je sukladan tipu homologiranom prema ovoj Direktivi, treba imati oznaku EZ homologacije tipa sastavnog dijela.
         Ova se oznaka sastoji od:
         4.2.1.   pravokutnika oko slova „e”, iza kojeg se nalazi razlikovni broj ili slova države članice koja je dodijelila EZ homologaciju tipa:

                     1

                     za Njemačku

                     2

                     za Francusku

                     3

                     za Italiju

                     4

                     za Nizozemsku

                     5

                     za Švedsku

                     6

                     za Belgiju

                     9

                     za Španjolsku

                     11

                     za Ujedinjenu Kraljevinu

                     12

                     za Austriju

                     13

                     za Luksemburg

                     17

                     za Finsku

                     18

                     za Dansku

                     21

                     za Portugal

                     23

                     za Grčku

                     IRL

                     za Irsku;

               4.2.2.   „osnovnog homologacijskog broja”, u blizini pravokutnika, sadržanog u odjeljku 4. homologacijskog broja navedenog u Prilogu VII. Direktivi 70/156/EEZ, kojemu prethode dvije brojke koje označuju redni broj dodijeljen najnovijim glavnim tehničkim izmjenama odgovarajućeg Priloga Direktivi 76/759/EEZ na dan kad je EZ homologacija tipa dodijeljena. U ovoj Direktivi taj redni broj je 01;
         dodatnih simbola kako slijedi:
         4.2.3.1.   jedan ili više od brojeva: 1, 1a, 1b, 2a, 2b, 3, 4, 5 ili 6, ovisno o tome pripada li uređaj jednoj ili više kategorija 1, 1a, 1b, 2a, 2b, 3, 4, 5 ili 6;
         4.2.3.2.   na uređajima koji se ne mogu bez razlike ugraditi na obje strane vozila, strelica koja pokazuje u koji se položaj uređaj treba ugraditi (strelica treba biti usmjerena prema vanjskoj strani vozila u slučaju uređaja kategorija 1, 1a, 1b, 2a i 2b, a prema prednjoj strani vozila u slučaju uređaja kategorija 3, 4, 5 i 6). Uz to, na uređajima kategorije 6 treba se nalaziti slovo „R” ili „L”, koje označuje desnu ili lijevu stranu vozila;
         4.2.3.3.   na uređajima koji se mogu upotrebljavati kao pojedinačno svjetlo i kao dio sklopa od dva svjetla, dodatno slovo „D” na desno od simbola navedenog u točki 4.2.3.1.
         4.3.   Oznaka EZ homologacije tipa sastavnog dijela treba se postaviti na leću svjetla ili na jednu od leća na način da je neizbrisiva i jasno čitljiva čak i kad su svjetla postavljena na vozilo.
         Raspored homologacijske oznake.
         4.4.1.   Neovisna svjetla:
         Primjeri oznake EZ homologacije tipa sastavnog dijela dani su u Dodatku 3. slika 1.
         Udružena, spojena ili uzajamno povezana svjetla:
         Ako je dodijeljen jedinstveni broj EZ homologacije tipa sastavnog dijela, kao prema točki 3.4. gore, za tip uređaja za osvjetljavanje i svjetlosnu signalizaciju koji obuhvaća pokazivač smjera i druga svjetla, jedinstvena oznaka EZ homologacije tipa sastavnog dijela može se postaviti, sastojeći se od:
         4.4.2.1.1.   pravokutnika oko slova „e”, iza kojeg se nalazi razlikovni broj ili slova države članice koja je dodijelila EZ homologaciju tipa (vidjeti točku 4.2.1.);
         4.4.2.1.2.   osnovnog homologacijskog broja (vidjeti točku 4.2.2., prvi dio rečenice);
         4.4.2.1.3.   ako je potrebno, zahtijevane strelice, ako se ona odnosi na sklop svjetala kao cjelinu.
         Ova oznaka može biti smještena bilo gdje na svjetlima koja su udružena, spojena ili uzajamno povezana, pod uvjetom:
         4.4.2.2.1.   da ju se može vidjeti nakon ugradbe svjetala;
         4.4.2.2.2.   da ni jedan element koji emitira svjetlo, a koji je sastavni dio udruženih, spojenih ili uzajamno povezanih svjetala, ne može biti uklonjen bez istovremenog uklanjanja homologacijske oznake.
         Identifikacijski simbol za svako svjetlo koje odgovara svakoj direktivi prema kojoj je EZ homologacija tipa sastavnog dijela dodijeljena, zajedno s rednim brojem (vidjeti točku 4.2.2., drugi dio rečenice) i, gdje je potrebno, slovo „D” te zahtijevana strelica trebaju biti označeni:
         4.4.2.3.1.   na odgovarajuću površinu emitiranja svjetla; ili
         4.4.2.3.2.   na skupinu, na način da svako od udruženih, spojenih ili uzajamno povezanih svjetala može biti jasno prepoznato.
         4.4.2.4.   Dimenzije sastavnih dijelova ove oznake ne smiju biti manje od najmanjih dimenzija određenih za pojedinačne oznake u različitim direktivama prema kojima je EZ homologacija tipa sastavnog dijela dodijeljena.
         4.4.2.5.   Primjeri oznake EZ homologacije tipa sastavnog dijela za svjetlo koje je udruženo, spojeno ili uzajamno povezano s drugim svjetlima dani su u Dodatku 3., slika 2.
         Svjetla uzajamno povezana s drugim svjetlima, čije se leće mogu upotrijebiti i za druge tipove glavnih svjetala:
         4.4.3.1.   primjenjuju se odredbe navedene u točki 4.4.2.;
         4.4.3.2.   osim toga, ako su upotrijebljene iste leće, kasnije svjetlo može imati različite homologacijske oznake koje se odnose na različite tipove glavnih svjetala ili sklopova svjetala, pod uvjetom da tijelo glavnog svjetla, čak ako se i ne može razdvojiti od leća, obuhvaća prostor opisan u točki 2.3. gore i da ima homologacijske oznake stvarnih funkcija;
         4.4.3.3.   ako različiti tipovi glavnih svjetala sadržavaju isto tijelo, potonji mogu imati različite homologacijske oznake.
         4.4.3.4.   Primjeri oznake EZ homologacije tipa sastavnog dijela za svjetla uzajamno povezana s glavnim svjetlom dani su u Dodatku 3., slika 3.
         5.   PREINAKE TIPA I IZMJENE HOMOLOGACIJA
         5.1.   U slučaju preinaka tipa koji je homologiran prema ovoj Direktivi treba primijeniti odredbe članka 5. Direktive 70/156/EEZ.
         6.   SUKLADNOST PROIZVODNJE
         6.1.   Opće je pravilo da se mjere za osiguravanje sukladnosti proizvodnje trebaju poduzeti u skladu s odredbama navedenima u članku 10. Direktive 70/156/EEZ.
         6.2.   Svaki pokazivač smjera treba zadovoljavati fotometrijske i kolorimetrijske uvjete određene u točkama 6. i 8. (1). Međutim, u slučaju da je uređaj određen slučajnim odabirom iz serijske proizvodnje, zahtjevi s obzirom na najmanju jakost emitiranog svjetla (mjereno s normiranom žaruljom sa žarnom niti kako je navedeno u točki 7. (1) trebaju se ograničiti u svakom odgovarajućem smjeru na 80 % najmanjih vrijednosti određenih u točkama 6.1. i 6.2. (1).

         Dodatak 1.

         Dodatak 2.

         Dodatak 3.
         PRIMJERI OZNAKE EZ HOMOLOGACIJE TIPA SASTAVNOG DIJELA

            Slika 1.

         Uređaj koji sadrži oznaku EZ homologacije tipa sastavnog dijela je pokazivač smjera kategorije 4, tipno homologiran u Njemačkoj (e1) u skladu s ovom Direktivom (01) pod osnovnim homologacijskim brojem 1471, koji se također može upotrijebiti i u sklopu od dva svjetla. Strelica je usmjerena prema prednjoj strani vozila.
         Dolje je prikazan smjer u koji su strelice na homologacijskoj oznaci usmjerene, u skladu s kategorijom uređaja:

            Slika 2.a

            Pojednostavnjeno označivanje udruženih, spojenih ili uzajamno povezanih svjetala kad su dva ili više svjetala dio istog sklopa

         (Uspravne i vodoravne crte shematski prikazuju oblik uređaja za svjetlosnu signalizaciju. One nisu dio homologacijske oznake)
         UZORAK A

         UZORAK B

         UZORAK C

                        Napomena:

                     Tri primjera homologacijskih oznaka, uzorci A, B i C predstavljaju tri moguće inačice označivanja uređaja za osvjetljavanje i svjetlosnu signalizaciju kad su dva ili više svjetala dio istog sklopa udruženih, spojenih ili uzajamno povezanih svjetala. Ove homologacijske oznake pokazuju da je uređaj homologiran u Njemačkoj (e1) pod osnovnim homologacijskim brojem 1712 i da obuhvaća:

                                 Katadiopter razreda I A homologiran u skladu s Direktivom 76/757/EEZ, redni broj izmjene 02;

                                 Stražnji pokazivač smjera kategorije 2a homologiran u skladu s Direktivom 76/759/EEZ, redni broj izmjene 01;

                                 Crveno stražnje pozicijsko svjetlo (R) homologirano u skladu s Prilogom II. Direktivi 76/758/EEZ, redni broj izmjene 02;

                                 Stražnje svjetlo za maglu (F) homologirano u skladu s Direktivom 77/538/EEZ, redni broj izmjene 00;

                                 Svjetlo za vožnju unatrag (AR) homologirano u skladu s Direktivom 77/539/EEZ, redni broj izmjene 00;

                                 Kočno svjetlo s dvije razine jakosti (S2) homologirano u skladu s Prilogom II. Direktivi 76/758/EEZ, redni broj izmjene 02;

                                 Svjetlo stražnje registarske pločice (L) homologirano u skladu s Direktivom 76/740/EEZ, redni broj izmjene 00.

            Slika 2.b

            Pojednostavnjeno označivanje udruženih, spojenih ili uzajamno povezanih svjetala kad su dva ili više svjetala dio istog sklopa

         (Uspravne i vodoravne crte shematski prikazuju oblik uređaja za svjetlosnu signalizaciju. One nisu dio homologacijske oznake)
         UZORAK A

         UZORAK B

         UZORAK C

         UZORAK D

                        Napomena:

                     Četiri primjera homologacijskih oznaka, uzorci A, B, C i D predstavljaju četiri moguće inačice označivanja uređaja za osvjetljavanje i svjetlosnu signalizaciju kad su dva ili više svjetala dio istog sklopa udruženih, spojenih ili uzajamno povezanih svjetala. Ove homologacijske oznake pokazuju da je uređaj homologiran u Njemačkoj (e1) pod osnovnim homologacijskim brojem 7120 i da obuhvaća:

                                 Prednje pozicijsko svjetlo (A) homologirano u skladu s Prilogom II. Direktivi 76/758/EEZ, redni broj izmjene 02, za ugradbu na lijevu stranu;

                                 Glavno svjetlo (HCR), s kratkim glavnim svjetlom oblikovanim i izvedenim za promet desnom i lijevom stranom te s dugim glavnim svjetlom najveće jakosti između uključivo 86 250 i 101 250 kandela (kako je naznačeno brojem 30), homologirano u skladu s Prilogom V. Direktivi 76/761/EEZ, redni broj izmjene 02, koje sadržava leću od plastičnog materijala (PL);

                                 Prednje svjetlo za maglu (B) homologirano u skladu s Direktivom 76/762/EEZ, redni broj izmjene 02, koje sadržava leću od plastičnog materijala (PL);

                                 Prednji pokazivač smjera kategorije 1a homologiran u skladu s Direktivom 76/759/EEZ, redni broj izmjene 01.

            Slika 3.

            Svjetlo uzajamno povezano ili udruženo s glavnim svjetlom

         Gornji primjer odgovara označivanju leća namijenjenih za uporabu u različitim tipovima glavnih svjetala i to za:
         glavno svjetlo, s kratkim glavnim svjetlom oblikovanim i izvedenim za oba sustava prometa te s dugim glavnim svjetlom najveće svjetlosne jakosti između uključivo 86 250 i 101 250 kandela (kako je naznačeno brojem 30), homologirano u Njemačkoj (e1) pod osnovnim homologacijskim brojem 7120 u skladu sa zahtjevima iz Priloga IV. Direktivi 76/761/EEZ, redni broj izmjene 04, koje je uzajamno povezano s prednjim pokazivačem smjera homologiranim u skladu s Direktivom 76/759/EEZ, redni broj izmjene 01,
         ili
         glavno svjetlo s kratkim glavnim svjetlom i dugim glavnim svjetlom, koje je konstruirano za oba sustava prometa i homologirano u Njemačkoj (e1) pod osnovnim homologacijskim brojem 7122 u skladu sa zahtjevima iz Priloga II. Direktivi 76/761/EEZ, redni broj izmjene 01, koje je uzajamno povezano s istim prednjim pokazivačem smjera kao i gore,
         ili
         gore spomenuta glavna svjetla homologirana kao pojedinačno svjetlo.
         Tijelo glavnog svjetla treba imati samo važeći homologacijski broj, na primjer:

         ili

         ili

         ili

         PRILOG II.
         TEHNIČKI ZAHTJEVI
         Tehnički su zahtjevi oni navedeni u točkama 1. i od 5. do 8. i prilozima 1., 4. i 5. UNECE Pravilnika br. 6 koji se sastoji od konsolidacije sljedećih dokumenata:

                     —

                     niza izmjena 01 koje uključuju nadopune od 1. do 5. nizu izmjena 01 te različite ispravke u njima (2),

                     —

                     nadopuna 6. nizu izmjena 01 (3);

                     —

                     nadopuna 7. nizu izmjena 01 (4),

               osim:
         1.1.   kad se upućuje na „Pravilnik br. 48”, što podrazumijeva „Direktivu 76/756/EEZ”
         1.2.   kad se upućuje na „Pravilnik br. 37”, što podrazumijeva „Prilog VII. Direktivi 76/761/EEZ”.

      ”

      (1)  Dokumenata navedenih u točki 1. Priloga II. ovoj Direktivi.

      (2)

               E/ECE/324

               Rev. 1/Add. 5/Rev. 2.

               E/ECE/TRANS/505

      (3)

               E/ECE/324

               Rev. 1/Add. 5/Rev. 2/Izmj. 1.

               E/ECE/TRANS/505

      (4)  TRANS/WP.29/518.


title: Devetnaesta direktiva Komisije 96/41/EZ od 25. lipnja 1996. o prilagodbi tehničkom napretku priloga II., III., VI. i VII. Direktivi Vijeća 76/768/EEZ o usklađivanju zakonodavstava država članica u odnosu na kozmetičke proizvode  Tekst značajan za EGP

text:
               13/Sv. 010

               HR

               Službeni list Europske unije

               42

         31996L0041

               L 198/36

               SLUŽBENI LIST EUROPSKE UNIJE

               25.06.1996.

      DEVETNAESTA DIREKTIVA KOMISIJE 96/41/EZ
   od 25. lipnja 1996.
   o prilagodbi tehničkom napretku priloga II., III., VI. i VII. Direktivi Vijeća 76/768/EEZ o usklađivanju zakonodavstava država članica u odnosu na kozmetičke proizvode
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 76/768/EEZ od 27. srpnja 1976. o usklađivanju zakonodavstava država članica u odnosu na kozmetičke proizvode (1), kako je zadnje izmijenjena Direktivom Komisije 95/34/EZ (2), a posebno njezin članak 8. stavak 2.,
   nakon savjetovanja sa Znanstvenim odborom za kozmetologiju,
   budući da dostupni znanstveni podaci pokazuju kako urokanska kiselina u prisutnosti ultraljubičastog zračenja ometa imunološke procese i zbog toga treba zabraniti njezinu uporabu;
   budući da kalcijev hidroksid u kombinaciji sa solima gvanidina i litijevim hidroksidom, koji se rabe kao učvršćivači kose, mogu imati nepoželjne učinke ako dođu u doticaj s očima; budući da se zbog toga pri njihovoj uporabi trebaju poštivati određena ograničenja i uvjeti;
   budući da se na temelju najnovijih znanstvenih i tehničkih istraživanja klorfenezin, natrijev hidroksimetilglicinat i srebrov klorid istaložen na titanovu dioksidu mogu rabiti u kozmetičkim proizvodima kao konzervansi;
   budući da se na temelju najnovijih znanstvenih i tehničkih istraživanja polimer N-{-(2 i 4)-[(2-oksoborn-3-iliden)metil]benzil}akrilamida može rabiti u kozmetičkim proizvodima kao UV-filtar;
   budući da su mjere predviđene ovom Direktivom u skladu s mišljenjem Odbora za prilagodbu direktiva tehničkom napretku radi uklanjanja tehničkih prepreka u trgovanju kozmetičkim proizvodima,
   DONIJELA JE OVU DIREKTIVU:
   Članak 1.
   Direktiva 76/768/EEZ ovime se mijenja kako je prikazano u Prilogu.
   Članak 2.
   1.   Države članice poduzimaju sve potrebne mjere kako bi osigurale da od 1. srpnja 1997., u slučaju tvari navedenih u Prilogu, ni proizvođači ni uvoznici sa sjedištem u Zajednici ne stave na tržište proizvode koji ne udovoljavaju zahtjevima ove Direktive.
   2.   Države članice poduzimaju potrebne mjere kako bi osigurale da se proizvodi iz stavka 1., ako sadrže tvari navedene u Prilogu, ne prodaju ili na drugi način isporučuju krajnjem potrošaču nakon 30. lipnja 1998.
   Članak 3.
   1.   Države članice donose zakone i druge propise potrebne za usklađivanje s ovom Direktivom najkasnije do 30. lipnja 1997. One o tome odmah obavješćuju Komisiju.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst odredaba nacionalnog prava koje donesu u području na koje se odnosi ova Direktiva.
   Članak 4.
   Ova Direktiva stupa na snagu trećeg dana od dana objave u Službenom listu Europskih zajednica.
   Članak 5.
   Ova je Direktiva upućena državama članicama.

      Sastavljeno u Bruxellesu 25. lipnja 1996.

            Za Komisiju

         Emma BONINO

            Članica Komisije

      (1)  SL L 262, 27.9.1976., str. 169.

      (2)  SL L 167, 18.7.1995., str. 19.
   PRILOG
   Prilozi Direktivi 76/768/EEZ mijenjaju se kako slijedi:

               1.

               u Prilogu II. dodaje se referentni broj 418.:
               418.   3-imidazol-4-ilakrilna kiselina i njezin etilni ester (urokanska kiselina)”;

               2.

               referentni broj 15. u Prilogu III. zamjenjuje se sljedećim referentnim brojevima:

                           (a)

                           (b)

                           (c)

                           (d)

                           (e)

                           (f)

                           „15.a

                           Kalijev ili natrijev hidroksid

                           (a)   Otopina za kožicu oko noktiju

                           (a)   Maseni udjel 5 % (1)

                           (a)   Sadrži alkalije. Može uzrokovati sljepoću. Držati izvan dosega djece.

                           (b)   Sredstvo za ravnanje kose

                           (b)

                           (b)

                           1.   Opća uporaba

                           1.   Maseni udjel 2 % (1)

                           1.   Sadrži alkalije. Ne smije doći u doticaj s očima. Može uzrokovati sljepoću. Držati izvan dosega djece.

                           2.   Profesionalna uporaba

                           2.   Maseni udjel 4,5 % (1)

                           2.   Samo za profesionalnu uporabu. Ne smije doći u doticaj s očima. Može uzrokovati sljepoću.

                           (c)   Regulator pH vrijednosti

                           (c)   Do pH 12,7

                           (c)   Držati izvan dosega djece. Ne smije doći u doticaj s očima.

                                       —

                                       depilacijska sredstva

                           (d)   Do pH 11

                           (d)   Druge uporabe kao regulator pH vrijednosti

                           15.b

                           Litijev hidroksid

                           (a)   Sredstvo za ravnanje kose

                           1.   Opća uporaba

                           1.   Maseni udjel 2 % (1)

                           1.   Sadrži alkalije. Ne smije doći u doticaj s očima. Može uzrokovati sljepoću. Držati izvan dosega djece.

                           2.   Profesionalna uporaba

                           2.   Maseni udjel 4,5 % (1)

                           2.   Samo za profesionalnu uporabu. Ne smije doći u doticaj s očima. Može uzrokovati sljepoću.

                           (b)   Druge uporabe

                           15.c

                           Kalcijev hidroksid

                           (a)   Sredstvo za ravnanje kose koje sadrži dva sastojka: kalcijev hidroksid i sol gvanidina

                           Maseni udjel 7 %, preračunano na masu kalcijeva hidroksida

                           Sadrži alkalije. Ne smije doći u doticaj s očima. Može uzrokovati sljepoću. Držati izvan dosega djece.

                           (b)   Druge uporabe

               3.

               u Prilogu VI.:

                           (a)

                           Dio 1.:
                           Dodaju se sljedeći referentni brojevi:

                                       (a)

                                       (b)

                                       (c)

                                       (d)

                                       (e)

                                       „50.

                                       3-(ρ-klorofenoksi)-propan-1,2 diol (klorfenezin)

                                       0,3 %

                                       51.

                                       Natrijev hidroksimetilamino acetat (natrijev hidroksimetilglicinat)

                                       0,5 %

                                       52.

                                       Titanov oksid s prevlakom srebrova klorida

                                       0,004 % preračunano kao AgCl

                                       20 % AgCl (W/W) prema TiO2. Zabranjeno u proizvodima za djecu mlađu od tri godine, u proizvodima za njegu usne šupljine i u proizvodima za uporabu oko očiju ili na usnicama.”

                           (b)

                           Dio 2.:
                           Brišu se referentni brojevi 2. i 30.
                           „30.6.1996.” u referentnim brojevima 16., 21. i 29. zamjenjuju s „30.6.1997.”;

               4.

               u Prilogu VII.:

                           (a)

                           Dio 1.:
                           Dodaje se sljedeći referentni broj:

                                       (a)

                                       (b)

                                       (c)

                                       (d)

                                       (e)

                                       „11.

                                       Polimer N-(2 i 4)-[(2-oksoborn-3-iliden)metil]benzil)akrilamida

                                       6 %”

                           (b)

                           Dio 2.:
                           Referentni brojevi 33. i 34. brišu se.
                           „30.6.1996.” u referentnim brojevima 2., 5., 6., 12., 13., 17., 25., 26., 29. i 32. zamjenjuje se s „30.6.1997.”

      (1)  Količina natrijeva, kalijeva ili litijeva hidroksida iskazana je kao masa natrijeva hidroksida. U smjesi zbroj ne smije biti veći od masenog udjela navedenog u stupcu d.”


title: 83/341/EEZ: Treća direktiva Komisije od 29. lipnja 1983. o prilagodbi tehničkom napretku priloga II., III. i V. Direktivi Vijeća 76/768/EEZ o usklađivanju zakonodavstava država članica u odnosu na kozmetičke proizvode

text:
               13/Sv. 004

               HR

               Službeni list Europske unije

               184

         31983L0341

               L 188/15

               SLUŽBENI LIST EUROPSKE UNIJE

               29.06.1983.

      TREĆA DIREKTIVA KOMISIJE

   od 29. lipnja 1983.
   o prilagodbi tehničkom napretku priloga II., III. i V. Direktivi Vijeća 76/768/EEZ o usklađivanju zakonodavstava država članica u odnosu na kozmetičke proizvode
   (83/341/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća 76/768/EEZ od 27. srpnja 1976. godine o usklađivanju zakonodavstava država članica u odnosu na kozmetičke proizvode (1), kako je zadnje izmijenjena Direktivom 83/191/EEZ (2), a posebno njezin članak 8. stavak 2.,
   budući da se zbog zaštite zdravlja uporaba određenih tvari u bojama za kosu treba zabraniti;
   budući da se p-diaminobenzen treba premjestiti iz Priloga V. u Prilog III.;
   budući da su mjere iz ove Direktive u skladu s mišljenjem Odbora za prilagodbu direktiva tehničkom napretku radi uklanjanja tehničkih prepreka u trgovanju kozmetičkim proizvodima,
   DONIJELA JE OVU DIREKTIVU:
   Članak 1.
   Direktiva 76/768/EEZ mijenja se kako slijedi:

               1.

               Listi u Prilogu II. dodaje se sljedeće:
               363.   o-fenilendiamin i njegove soli
               364.   4-metil-m-fenilendiamin i njegove soli”.

               2.

               U Prilogu III., dio 1., stupac b, tekst reference br. 8 zamjenjuje se sljedećim tekstom:
               „m- i p-fenilendiamini, njihovi N-supstituirani derivati i njihove soli; N-supstituirani derivati o-fenilendiamina (1)”.

               3.

               U Prilogu III., dio 1., stupac b, tekst reference br. 9 zamjenjuje se sljedećim tekstom:
               „Metilfenilendiamini, njihovi N-supstituirani derivati i njihove soli (1) s izuzetkom tvari br. 364 u Prilogu II.”.

               4.

               Iz Priloga V. briše se sljedeća stavka:
               4.   p-fenilendiamin i njegove soli.”

         Članak 2.
   Države članice donose zakone i druge propise potrebne za usklađivanje s ovom Direktivom najkasnije do 31. prosinca 1984. godine. One o tome odmah obavješćuju Komisiju.
   Članak 3.
   Ova je Direktiva upućena državama članicama.

      Sastavljeno u Bruxellesu 29. lipnja 1983.

            Za Komisiju

         Karl-Heinz NARJES

            Član Komisije

      (1)  SL L 262, 27.9.1976., str. 169.

      (2)  SL L 109, 26.4.1983., str. 25.


title: 91/383/EEZ: Direktiva Vijeća od 25. lipnja 1991. o dopunama mjera za poticanje poboljšanja sigurnosti i zdravlja na radu radnika u radnom odnosu na određeno vrijeme ili privremenom radnom odnosu

text:
               05/Sv. 004

               HR

               Službeni list Europske unije

               63

         31991L0383

               L 206/19

               SLUŽBENI LIST EUROPSKE UNIJE

               25.06.1991.

      DIREKTIVA VIJEĆA

   od 25. lipnja 1991.
   o dopunama mjera za poticanje poboljšanja sigurnosti i zdravlja na radu radnika u radnom odnosu na određeno vrijeme ili privremenom radnom odnosu
   (91/383/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 118.a,
   uzimajući u obzir prijedlog Komisije (1),
   u suradnji s Europskim parlamentom (2),
   uzimajući u obzir mišljenje Gospodarskog i socijalnog odbora (3),
   budući da članak 118.a Ugovora predviđa da Vijeće u obliku direktiva donosi minimalne zahtjeve za poticanje poboljšanja, posebno u radnoj okolini, kako bi se zajamčila veća razina zaštite sigurnosti i zdravlja radnika;
   budući da se, u skladu s navedenim člankom, tim direktivama mora izbjeći uvođenje administrativnih, financijskih i pravnih ograničenja koja bi otežavala osnivanje i razvoj malih i srednjih poduzeća;
   budući da je u znatnom porastu uporaba oblika zapošljavanja, kao što su zapošljavanje na određeno vrijeme i privremeno zapošljavanje;
   budući da je istraživanje pokazalo da su, općenito, radnici u radnom odnosu na određeno vrijeme ili u privremenom radnom odnosu, u određenim sektorima, izloženiji riziku od nesreća na radu i od profesionalnih bolesti nego ostali radnici;
   budući da su ti dodatni rizici u određenim sektorima djelomično povezani s određenim posebnim načinima uključivanja novih radnika u poduzeće; budući da se ti rizici mogu smanjiti putem odgovarajućeg obavješćivanja i obučavanjem od početka zaposlenja;
   budući da direktive o zdravlju i sigurnosti na radu, a posebno Direktiva Vijeća 89/391/EEZ od 12. lipnja 1989. o uvođenju mjera za poticanje poboljšanja sigurnosti i zdravlja radnika na radu (4), sadrže odredbe čiji je cilj općenito poboljšanje sigurnosti i zdravlja radnika;
   budući da poseban položaj radnika u radnom odnosu na određeno vrijeme ili u privremenom radnom odnosu te posebna narav rizika s kojima se suočavaju u određenim sektorima zahtijevaju posebna dodatna pravila, posebice u pogledu obavješćivanja, obuke i zdravstvenog nadzora radnika na koje se to odnosi;
   budući da ova Direktiva predstavlja praktičan korak u okviru ostvarivanja socijalne dimenzije unutarnjeg tržišta,
   DONIJELO JE OVU DIREKTIVU:
   ODJELJAK I.

      PODRUČJE PRIMJENE I CILJ

   Članak 1.
   Područje primjene
   Ova se Direktiva primjenjuje na:

               1.

               radne odnose uređene ugovorom o radu na određeno vrijeme, koji je zaključen izravno između poslodavca i radnika, kada je istek ugovora utvrđen objektivnim uvjetima kao što su: određeni datum, ispunjavanje određenog zadatka ili nastupanje određenog događaja;

               2.

               privremene radne odnose, između poduzeća za privremeno zapošljavanje koje je poslodavac, i radnika, kada je potonjem dodijeljen posao za i pod kontrolom poduzeća i/ili pogona koji koristi njegove usluge.

         Članak 2.
   Cilj
   1.   Svrha ove Direktive je osigurati da radnici u radnom odnosu iz članka 1. uživaju, u pogledu sigurnosti i zdravlja na radu, jednaku razinu zaštite kao i ostali radnici u poduzeću i/ili pogonu koji koristi njihove usluge.
   2.   Postojanje radnog odnosa iz članka 1. ne opravdava različito postupanje u pogledu radnih uvjeta koji se odnose na zaštitu sigurnosti i zdravlja na radu, posebno u odnosu na pristup opremi za osobnu zaštitu.
   3.   Direktiva 89/391/EEZ i pojedinačne direktive u smislu njezina članka 16. stavka 1. u potpunosti se primjenjuju na radnike koji su u radnom odnosu navedenom u članku 1., ne dovodeći u pitanje u većoj mjeri obvezujuće i/ili posebne odredbe ove Direktive.
   ODJELJAK II.

      OPĆE ODREDBE

   Članak 3.
   Obavješćivanje radnika
   Ne dovodeći u pitanje članak 10. Direktive 89/391/EEZ, države članice poduzimaju potrebne korake kako bi osigurale da:

               1.

               radnika u radnom odnosu navedenom u članku 1. poduzeće i/ili pogon koji koristi njegove usluge obavijeste o rizicima s kojima će se suočiti, i to prije početka rada;

               2.

               takvo obavješćivanje:

                           —

                           posebno obuhvaća sve posebne stručne kvalifikacije ili vještine ili poseban zdravstveni nadzor, sukladno nacionalnom zakonodavstvu, i

                           —

                           jasno navodi povećanje posebnih rizika koji mogu biti povezani s obavljanjem posla, sukladno nacionalnom zakonodavstvu.

         Članak 4.
   Obuka radnika
   Ne dovodeći u pitanje članak 12. Direktive 89/391/EEZ, države članice poduzimaju potrebne mjere kako bi osigurale da, u slučajevima iz članka 3., svaki radnik dobiva dostatnu obuku primjerenu posebnim obilježjima radnog mjesta, uzimajući u obzir njegove kvalifikacije i iskustvo.
   Članak 5.
   Korištenje usluga i zdravstveni nadzor radnika
   1.   Države članice imaju mogućnost, sukladno nacionalnom zakonodavstvu, zabraniti radnicima u radnom odnosu iz članka 1. obavljanje određenog rada koji bi bio posebno opasan po njihovu sigurnost ili zdravlje, a posebno obavljanje određenog rada za koji se, sukladno nacionalnom zakonodavstvu, zahtijeva poseban zdravstveni nadzor.
   2.   Ako države članice ne koriste mogućnost iz stavka 1., ne dovodeći u pitanje članak 14. Direktive 89/391/EEZ, one poduzimaju potrebne mjere kako bi osigurale da je radnicima u radnom odnosu navedenom u članku 1., koji obavljaju posao za koji se zahtijeva poseban zdravstveni nadzor, sukladno nacionalnom zakonodavstvu, zajamčen odgovarajući poseban zdravstveni nadzor.
   3.   Države članice mogu predvidjeti nastavak provođenja odgovarajućeg posebnog zdravstvenog nadzora iz stavka 2. i nakon završetka radnog odnosa radnika na kojeg se to odnosi.
   Članak 6.
   Službe za zaštitu i prevenciju
   Države članice poduzimaju potrebne mjere kako bi osigurale da su radnici, službe ili osobe, koje su u skladu s člankom 7. Direktive 89/391/EEZ zadužene za provođenje aktivnosti koje se odnose na zaštitu i sprečavanje profesionalnih rizika, obaviještene o dodjeljivanju zadaća radnicima u radnom odnosu iz članka 1., u mjeri u kojoj je to potrebno kako bi ti radnici, službe ili osobe mogle na odgovarajući način provoditi aktivnosti zaštite i prevencije namijenjene svim radnicima poduzeća i/ili pogona.
   ODJELJAK III.

      POSEBNE ODREDBE

   Članak 7.
   Privremeni radni odnos: obavješćivanje
   Ne dovodeći u pitanje članak 3., države članice poduzimaju potrebne mjere kako bi osigurale da:

               1.

               prije upućivanja radnika u radnom odnosu iz članka 1. stavka 2., poduzeće i/ili pogon koji koristi usluge radnika dostavlja poduzeću za privremeno zapošljavanje informaciju o, inter alia, potrebnim stručnim kvalifikacijama, kao i o posebnim obilježjima radnog mjesta koje je potrebno popuniti;

               2.

               poduzeće za privremeno zapošljavanje obavješćuje o svim ovim činjenicama radnike na koje se to odnosi.

         Države članice mogu predvidjeti da se podaci o kojima poduzeće koje koristi usluge radnika obavješćuje poduzeće za privremeno zapošljavanje, sukladno točki 1. prvog podstavka, unesu u ugovoru o upućivanju.
   Članak 8.
   Privremeni radni odnosi: odgovornost
   Države članice poduzimaju potrebne mjere kako bi osigurale da:

               1.

               je poduzeće i/ili pogon koji koristi usluge radnika tijekom trajanja rada odgovorno za uvjete pod kojima se obavlja posao, ne dovodeći u pitanje odgovornost poduzeća za privremeno zapošljavanje utvrđeno nacionalnim zakonodavstvom;

               2.

               u svrhu primjene točke 1., uvjeti pod kojima se obavlja rad ograničeni su na one koji se odnose na sigurnost, higijenu i zdravlje na radu.

         ODJELJAK IV.

      OSTALE ODREDBE

   Članak 9.
   Povoljnije odredbe
   Ova Direktiva ne dovodi u pitanje postojeće niti buduće nacionalne odredbe ili odredbe Zajednice, koje su povoljnije za zaštitu zdravlja i sigurnosti radnika u radnom odnosu navedenom u članku 1.
   Članak 10.
   Završne odredbe
   1.   Države članice donose zakone i druge propise potrebne za usklađivanje s ovom Direktivom najkasnije do 31. prosinca 1992. One o tome odmah obavješćuju Komisiju.
   Kada države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekstove odredaba nacionalnog zakonodavstva koje donose u području na koje se odnosi ova Direktiva.
   3.   Države članice podnose Komisiji svakih pet godina izvještaj o praktičnoj provedbi ove Direktive, pri čemu navode stajališta radnika i poslodavaca.
   Komisija o izvješću obavješćuje Europski parlament, Vijeće, Gospodarski i socijalni odbor i Savjetodavni odbor za sigurnost, higijenu i zaštitu zdravlja na radu.
   4.   Komisija podnosi Europskom parlamentu, Vijeću i Gospodarskom i socijalnom odboru redovito izvješće o provedbi ove Direktive, posvećujući dužnu pažnju stavcima 1., 2. i 3.
   Članak 11.
   Ova je Direktiva upućena državama članicama.

      Sastavljeno u Luxembourgu 25. lipnja 1991.

            Za Vijeće

            Predsjednik

         J.-C. JUNCKER

      (1)  SL C 224, 8.9.1990., str. 4.

      (2)  Mišljenje od 20. studenoga 1990. (još nije objavljeno u Službenom listu) i SL C 158, 17.6.1991.

      (3)  SL C 332, 31.12.1990., str. 167.

      (4)  SL L 183, 29.6.1989., str. 1.


title: 89/174/EEZ: Jedanaesta direktiva Komisije od 21. veljače 1989. o prilagodbi tehničkom napretku priloga II., III., IV., V., VI. i VII. Direktivi Vijeća 76/768/EEZ o usklađivanju zakonodavstava država članica u odnosu na kozmetičke proizvode

text:
               13/Sv. 009

               HR

               Službeni list Europske unije

               225

         31989L0174

               L 064/10

               SLUŽBENI LIST EUROPSKE UNIJE

               21.02.1989.

      JEDANAESTA DIREKTIVA KOMISIJE

   od 21. veljače 1989.
   o prilagodbi tehničkom napretku priloga II., III., IV., V., VI. i VII. Direktivi Vijeća 76/768/EEZ o usklađivanju zakonodavstava država članica u odnosu na kozmetičke proizvode
   (89/174/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća 76/768/EEZ od 27. srpnja 1976. o usklađivanju zakonodavstava država članica u odnosu na kozmetičke proizvode (1), kako je zadnje izmijenjena Direktivom 88/667/EEZ (2), a posebno njezin članak 8. stavak 2.,
   budući da se na temelju sada dostupnih informacija neka privremeno dozvoljena bojila, tvari, konzervansi i ultraljubičasti filtri mogu konačno dozvoliti, dok se drugi moraju konačno zabraniti ili dozvoliti u daljnjem, određenom vremenskom razdoblju;
   budući da je zbog zaštite javnog zdravlja potrebno zabraniti uporabu Padimata A (INN) koji se rabi kao ultraljubičasti filtar, benzoil peroksida, svih estrogenih hormona u kozmetičkim proizvodima i nekih tvari koje se rabe kao boje za kosu;
   budući da se na temelju dostupnih informacija područje primjene kinolin-8-ola i bis (8-hidroksi-kinolinijeva) sulfata može proširiti;
   budući da se na temelju najnovijih znanstvenih i tehničkih istraživanja uporaba glutaraldehida kao konzervansa i 2,4,6-trianilino-(p-karbo-2'-etilheksil-1'-oksi)-1,3,5-triazina kao ultraljubičastog filtra može dozvoliti u kozmetičkim proizvodima uz određena ograničenja i uvjete;
   budući da se zbog zaštite ljudskog zdravlja savjetuje smanjiti koncentraciju smjese 5-kloro-2-metil-izotiazol-3(2H)-ona i 2-metilizotiazol-3(2H)- ona s magnezijevim kloridom i magnezijevim nitratom, koja se rabi kao konzervans u kozmetičkim proizvodima;
   budući da su mjere predviđene ovom Direktivom u skladu s mišljenjem Odbora za prilagodbu direktiva o uklanjanju tehničkih prepreka u trgovanju kozmetičkim proizvodima tehničkom napretku,
   DONIJELA JE OVU DIREKTIVU:
   Članak 1.
   Direktiva 76/768/EEZ ovime se mijenja kako slijedi:

               1.

               U Prilogu II.:

                           —

                           u br. 260 „osim onih nabrojenih u Prilogu V.” se briše,

                           —

                           dodaju se sljedeći brojevi:

                                       381.

                                       Amil 4-dimetilaminobenzoat, miješani izomeri (padimat A (INN))

                                       382.

                                       Benzoil peroksid

                                       383.

                                       2.amino-4-nitrofenol

                                       384.

                                       2.amino-5-nitrofenol;

               2.

               U Prilogu III., dijelu 1. u francuskoj verziji, točke (a) i (b):

                           (a)

                           pod referentnim brojem 1, borna kiselina „Proizvodi za njegu ustiju” u stupcu c (b) se zamjenjuje s „proizvodi za oralnu higijenu”;

                           (b)

                           pod referentnim brojem 12, vodikov peroksid, „Proizvodi za njegu kože” u točki b. stupca c zamjenjuje se s „Preparati za higijenu kože”;

                           (c)

                           pod referentnim brojem 53, etidronska kiselina, tekst u stupcu f se briše;

               3.

               Dio 1. u Prilogu IV.:
               tekst u stupcu „Ostala ograničenja i uvjet” se briše iz referentnih brojeva 12 700, 15 800, 20 470, 42 170, 45 190 i 47 000;

               4.

               U Prilogu III., dijelu 2. dodaje se referentni broj 1:

                           a

                           b

                           c

                           d

                           e

                           f

                           g

                           „1

                           Kinolin-8-ol i bis (8-hidroksi-kinolinijev) sulfat

                           (a)   Pripravci za higijenu kože koji se ne ispiru nakon uporabe

                           0,02 % računano kao baza

                           (a) (b) (c) Sadrži kinolin-8-ol

                           31.12.1990.”

                           (b)   Pripravci za higijenu stopala koji se ne ispiru nakon uporabe

                           0,04 % računano kao baza

                           (c)   Proizvodi za higijenu usta

                           0,01 % računano kao baza

               5.

               U Prilogu IV., dijelu 2.:

                           (a)

                           brojevi 15 800, 19 120, 20 470, 21 115, 42 170, 45 190, 47 000, 73 905 i 75 660 se brišu;

                           (b)

                           „31.12.1988.” u stupcu „Dozvoljeno d” zamjenjuje se s „31.12.1989.” za sljedeće brojeve: 13 065, 21 110, 26 100, 42 045, 42 535, 44 045, 61 554, 73 900 i 74 180;

                           (c)

                           za bojilo CI 42 535 se u stupac „Ostala ograničenja i uvjeti” dodaje „samo u pripravcima za kosu uz najveću dozvoljenu koncentraciju od 100 ppm”;

               6.

               U Prilogu V., točka (a) referentni broj 3, estron, estradiol i njegovi esteri, estriol i njegovi esteri, se briše;

               7.

               U Prilogu VI., dijelu 1.:

                           (a)

                           u francuskoj verziji:
                           pod referentnim brojem 5, formaldehid i paraformaldehid, tekst u stupcu c se zamjenjuje se sljedećim:

                                       „0,2 % (osim za oralnu higijenu)

                                       0,1 % (za oralnu higijenu)

                                 koncentracije iskazane kao slobodni formaldehid”;

                           (b)

                           najveća dozvoljena koncentracija u stupcu c za referentni broj 39, 5-kloro-2-metil-izotiazol-3(2H)on i 2-metil-izotiazol-3(2H)on s magnezijevim kloridom i magnezijevim nitratom, se zamjenjuje s 0,0015 %;

                           (c)

                           pod referentnim brojem 20, bromo-5-nitro-5-dioksan, 1,3, „Vidjeti Prilog VI., dio 2., referentni broj 7” u stupcu d se briše;

               8.

               U Prilogu VI., dijelu 2.:

                           (a)

                           dodaje se sljedeći referentni broj:

                                       A

                                       b

                                       c

                                       d

                                       e

                                       f

                                       „26

                                       Glutaraldehid

                                       0,1 %

                                       Zabranjen u aerosolima (sprejevima)

                                       Sadrži glutaraldehid gdje je koncentracija glutaraldehida u gotovom proizvodu veća od 0.05 %

                                       31.12.1991.”

                           (b)

                           brišu se sljedeći referentni brojevi:

                                       — 1.

                                       Borna kiselina (+)

                                       — 3.

                                       Dibromopropamidin (INN) i njegove soli (uključujući izetionat)

                                       — 5.

                                       3-heptil-2-(3-heptil-4-metil-4-tiazolin-2-iliden metil)-4-metil-tiazolinijev jodid

                                       — 19.

                                       benzil ester 4-hidroksibenzojeve kiseline

                                       — 25.

                                       1,3,5-tris(2-hidroksietil)heksahidro-1,3,5-triazin,

                           (c)

                           „31.12.1988.” u stupcu f se zamjenjuje s „31.12.1989.” za sljedeće referentne brojeve:

                                       — 4.

                                       Alkil(C12-C22)trimetil-amonijev bromid (uključujući cetrimonijev bromid (INN) (+))

                                       — 15.

                                       Benzetonijev klorid (INN) (+)

                                       — 16.

                                       Benzalkonijev klorid (INN), bromid i saharinat (+)

                                       — 20.

                                       Heksamidin (INN) i njegove soli (uključujući izetionat i 4-hidroksibenzoat) (+);

               9.

               U Prilogu VII., dijelu 2. brišu se sljedeći referentni brojevi:

                           — 3.

                           Padimat A (INN)

                           — 7.

                           3,3,5-trimetilcikloheksil-2-acetamidobenzoat

                           — 8.

                           Kalijev cinamat

                           — 9.

                           Soli 4-metoksicinamične kiseline (kalijeve, natrijeve i dietanolamin soli)

                           — 10.

                           Propil 4-metoksicinamat

                           — 11.

                           Soli salicilne kiseline (kalijeve i trietanolamin soli)

                           — 14.

                           Cinoksat (INN)

                           — 15.

                           3,4,-dihidroksi-5-(trihidroksibenzoiloksi) benzojeva kiselina, trioleat

                           — 18.

                           2-etilheksil 2-(4-fenilbenzoil) benzoat

                           — 19.

                           5-metil-2-fenilbenzoksazol

                           — 20.

                           Natrijev 3,4,-dimetoksifenilglioksilat

                           — 21.

                           1,3,-bis(4-metoksifenil) propan-1,3-dion

                           — 22.

                           5-(3,3-dimetil-8,9,10-trinorborn-2-iliden) pent-3-en-2-on

                           — 23.

                           alfa'-(2-oksoborn-3-iliden)-p-ksilen-2-sulfonska kiselina

                           — 27.

                           alf-ciano-4-metoksi-cinamična kiselina i njezin heksil ester

                           — 30.

                           Cikloheksil 4-metoksicinamat;

               10.

               Prilog VII., dio 2. zamjenjuje se tekstom u Prilogu ovoj Direktivi.

         Članak 2.
   1.   Ne dovodeći u pitanje dozvoljene datume, navedene u članku 1. stavcima 4., 5., 8. i 10., države članice poduzimaju potrebne mjere kako bi osigurale da od 1. siječnja 1990. u slučaju tvari navedenih u članku 1. stavku 1. i od 1. siječnja 1991. u slučaju tvari navedenih u članku 1. stavcima 2., 4., 5., 7., 8. i 10., ni proizvođači niti uvoznici s poslovnim nastanom u Zajednici ne stave na tržište proizvode koji ne udovoljavaju zahtjevima ove Direktive.
   2.   Države članice poduzimaju potrebne mjere kako bi osigurale da se proizvodi navedeni u stavku 1. ne prodaju niti isporučuju krajnjem potrošaču nakon 31. prosinca 1990., ako sadrže tvari navedene u članku 1. stavku 1., te nakon 31. prosinca 1992. ako sadrže tvari navedene u članku 1. stavcima 2., 4., 5., 7., 8. i 10.
   Članak 3.
   1.   Države članice donose zakone i druge propise potrebne za usklađivanje s ovom Direktivom najkasnije do 31. prosinca 1989. One o tome odmah obavješćuju Komisiju.
   2.   Države članice Komisiji dostavljaju tekst odredaba nacionalnog prava koje donesu u području na koje se odnosi ova Direktiva.
   Članak 4.
   Ova je Direktiva upućena državama članicama.

      Sastavljeno u Bruxellesu 21. veljače 1989.

            Za Komisiju

         Karel VAN MIERT

            Član Komisije

      (1)  SL L 262, 27.9.1976., str. 169.

      (2)  SL L 382, 31.12.1988., str. 46.
   PRILOG

         „PRILOG VII.
         DIO 2.

            LISTA PRIVREMENO DOPUŠTENIH UV FILTARA KOJE MOGU SADRŽAVATI KOZMETIČKI PROIZVODI

                     Referentni broj

                     Tvari

                     Najveća dozvoljena koncentracija

                     Ostala ograničenja i uvjeti

                     Uvjeti za uporabu i upozorenja koja moraju biti tiskana na naljepnici

                     Dopušteno do

                     a

                     b

                     c

                     d

                     e

                     f

                     1

                     n-propoksiliran etil-4-aminobenzoat (miješani izomeri)

                     5 %

                     31.12.1991.

                     2

                     Etoksiliran etil-4-aminobenzoat

                     10 %

                     31.12.1991.

                     4

                     Glicerol 1-(4 aminobenzoat)

                     5 %

                     Ne sadrži benzokain
                     (INN)

                     31.12.1991.

                     5

                     2-etilheksil 4-dimetilaminobenzoat

                     8 %

                     31.12.1991.

                     6

                     2-etilheksil salicilat

                     5 %

                     31.12.1991.

                     12

                     Izopentil-4-metoksicinamat (miješani izomeri)

                     10 %

                     31.12.1991.

                     13

                     2-etilheksil 4-metoksicinamat

                     10 %

                     31.12.1991.

                     16

                     2-hidroksi-4-metoksi-’-metilbenzofenon (meksenon)

                     4 %

                     Sadrži meksenon (1)

                     31.12.1991.

                     17

                     2-hidroksi-4-metoksibenzofenon-5 sulfonska kiselina i natrijeva sol (sulisobenzon i natrijev sulisobenzon)

                     5 %
                     (izraženo kao kiselina)

                     31.12.1991.

                     24

                     Alfa-(2-oksoborn-3-iliden) toluen-4- sulfonska kiselina i njezine soli

                     6 %
                     (izraženo kao kiselina)

                     31.12.1991.

                     25

                     3-(4-metilbenziliden)-d-1-kamfor

                     6 %

                     31.12.1991.

                     26

                     3-benziliden kamfor

                     6 %

                     31.12.1991.

                     28

                     4-izopropil-dibenzoilmetan

                     5 %

                     31.12.1991.

                     29

                     4-izopropilbenzil salicilat

                     4 %

                     31.12.1991.

                     31

                     1-(4-terc-butilfenil)-3-(4-metoksifenil) propan-1,3,dion

                     5 %

                     31.12.1991.

                     32

                     2,4,6-trianilino-(p-karbo-2’-etilheksil-1’-oksi)-1,3,5-triazin

                     5 %

                     31.12.1991.

      (1)  Ne treba ako je koncentracija 0,5 % ili manja i kada se rabi samo za zaštitu proizvoda.”


title: 80/720/EEZ: Direktiva Vijeća od 24. lipnja 1980. o usklađivanju zakonodavstava država članica u odnosu na radni prostor, pristup vozačkom mjestu te vrata i prozore traktora na kotačima za poljoprivredu i šumarstvo

text:
               13/Sv. 012

               HR

               Službeni list Europske unije

               32

         31980L0720

               L 194/1

               SLUŽBENI LIST EUROPSKE UNIJE

               24.06.1980.

      DIREKTIVA VIJEĆA

   od 24. lipnja 1980.
   o usklađivanju zakonodavstava država članica u odnosu na radni prostor, pristup vozačkom mjestu te vrata i prozore traktora na kotačima za poljoprivredu i šumarstvo
   (80/720/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 100.,
   uzimajući u obzir prijedlog Komisije (1),
   uzimajući u obzir mišljenje Skupštine (2),
   uzimajući u obzir mišljenje Gospodarskog i socijalnog odbora (3),
   budući da se tehnički zahtjevi koje sukladno nacionalnom pravu moraju zadovoljavati traktori između ostalog odnose na radni prostor, pristup vozačkom mjestu (pomoćne naprave za ulaz i izlaz), kao i na vrata i prozore;
   budući da se ti zahtjevi razlikuju od jedne države članice do druge; budući da je stoga potrebno da sve države članice pored svojih postojećih propisa ili umjesto njih usvoje iste zahtjeve kako bi se posebno omogućilo uvođenje postupka EEZ homologacije tipa, koji je bio predmet Direktive Vijeća 74/150/EEZ od 4. ožujka 1974. o usklađivanju zakonodavstava država članica u odnosu na homologaciju tipa traktora na kotačima za poljoprivredu i šumarstvo (4), kako je izmijenjena Direktivom 79/694/EEZ (5),
   DONIJELO JE OVU DIREKTIVU:
   Članak 1.
   1.   „Traktor za poljoprivredu i šumarstvo” znači bilo koje motorno vozilo opremljeno kotačima ili gusjenicama koje ima najmanje dvije osovine, a čija je glavna funkcija njegova vučna snaga i koje je posebno konstruirano za vuču, guranje, nošenje i pokretanje određenih oruđa, strojeva ili prikolica namijenjenih za uporabu u poljoprivredi i šumarstvu. Može biti opremljen za prijevoz tereta i putnika.
   2.   Ova se Direktiva primjenjuje samo na traktore definirane u prethodnom stavku koji su opremljeni pneumatskim gumama, imaju dvije osovine i najveću konstrukcijsku brzinu između 6 i 25 km/h te najmanji razmak kotača na stalnoj ili uključivoj pogonskoj osovini od 1 150 mm ili više.
   Članak 2.
   Nijedna država članica ne smije odbiti EEZ homologaciju tipa ni nacionalne homologacije tipa traktora, niti odbiti ili zabraniti prodaju, registraciju, stavljanje u uporabu ni uporabu traktora, iz razloga koji se odnose na:

               —

               radni prostor,

               —

               pristup vozačkom mjestu (pomoćne naprave za ulaz i izlaz),

               —

               vrata i prozore,

         ako isti zadovoljavaju zahtjeve iz Priloga I.
   Članak 3.
   Sve izmjene potrebne za usklađivanje zahtjeva iz Priloga I. tehničkom napretku donose se u skladu s postupkom definiranim u članku 13. Direktive 74/150/EEZ.
   Članak 4.
   1.   Države članice donose odredbe potrebne za usklađivanje s ovom Direktivom u roku od osamnaest mjeseci od njezinog priopćenja i o tome odmah obavješćuju Komisiju.
   2.   Države članice osiguravaju Komisiji dostavu tekstova glavnih odredaba nacionalnog zakonodavstva koje donesu u području na koje se odnosi ova Direktiva.
   Članak 5.
   Ova je Direktiva upućena državama članicama.

      Sastavljeno u Luxembourgu 24. lipnja 1980.

            Za Vijeće,

            Predsjednik

         S. FORMICA

      (1)  SL C 25, 29.1.1979., str. 30.

      (2)  SL C 127, 21.5.1979., str. 80.

      (3)  SL C 227, 10.9.1979., str. 34.

      (4)  SL L 84, 28.3.1974., str. 10.

      (5)  SL L 205, 13.8.1979., str. 17.
   PRILOG I.
   I.   Radni prostor

   I.1.   „Radni prostor” znači najmanji obujam prostora između svih čvrstih dijelova konstrukcije, raspoloživ vozaču traktora, koji mu omogućava upravljanje traktorom s vozačkog sjedala na potpuno siguran način.
   „Referentna točka sjedala” znači referentnu točku određenu postupkom opisanim u Dodatku 1.
   „Referentna ravnina” znači ravninu usporednu sa središnjom uzdužnom ravninom traktora koja prolazi kroz referentnu točku sjedala.
   I.2.   Širina radnog prostora mora iznositi najmanje 900 mm na visini od 400 do 900 mm iznad referentne točke i na duljini od 450 mm ispred te točke (vidjeti slike 2. i 3.)
   I.3.   Dijelovi vozila i opreme ne smiju ometati vozača kad vozi traktor.
   I.4.   Za sve položaje stuba i kola upravljača razmak između osnove kola upravljača i čvrstih dijelova konstrukcije traktora mora iznositi najmanje 50 mm; u svim ostalim smjerovima taj razmak mora iznositi najmanje 80 mm od obruča kola upravljača, mjereno od vanjske površine koju zauzima kolo upravljača (vidjeti sliku 2.).
   I.5.   Zadnja stijenka kabine, na razmaku od 300 do 900 mm iznad referentne točke sjedala, mora biti najmanje 150 mm iza vertikalne ravnine, koja je okomita na referentnu ravninu i koja prolazi kroz referentnu točku (vidjeti slike 2. i 3.).
   Ta stijenka mora biti širine 300 mm na svaku stranu od referentne ravnine sjedala (vidjeti sliku 3.).
   I.6.   Ručne naprave za upravljanje moraju biti postavljene međusobno i u odnosu na ostale dijelove traktora tako da ne postoji opasnost od ozljeđivanja ruku vozača traktora uslijed njihovih uključivanja.
   Ako je sila potrebna za uključivanje naprava za upravljanje veća od 150 N, zadovoljavajućim se smatra razmak od 50 mm, a ako je potrebna sila uključivanja između 80 i 150 N, dovoljan je razmak od 25 mm. Ako je sila potrebna za uključivanje naprava za upravljanje manja od 80 N, prihvatljiv je svaki razmak (vidjeti sliku 3.).
   Prihvatljiva su i druga mjesta postavljanja naprava za upravljanje ako jednakovrijedno ispunjavaju sigurnosne norme.
   I.7.   Niti jedna točka krova ne smije biti udaljena manje od 1 050 mm od referentne točke sjedala u prostoru ispred vertikalne ravnine koja prolazi kroz referentnu točku i okomita je na referentnu ravninu (vidjeti sliku 2.).
   II.   Pristup vozačkom mjestu (pomoćne naprave za ulaz i izlaz)

   II.1.   Uporaba pomoćnih naprava za ulaz i izlaz mora biti bezopasna. Glavčina kola upravljača, zaštitni pokrov glavčine kola upravljača ili kolo upravljača nisu prihvatljivi kao gazišta niti uporišta.
   II.2.   Na pristupnim točkama vozačkom mjestu i putničkom sjedalu ne smije biti nikakvih dijelova koji bi mogli prouzrokovati ozljedu. Ako je prisutna prepreka kao što je pedala spojke, siguran pristup do vozačkog mjesta mora osiguravati gazište ili oslonac za stopalo.
   II.3.   Gazišta, integralne udubine za stopalo i uporišta moraju imati sljedeće mjere:

               unutarnja dubina:

               najmanje 150 mm,

               unutarnja širina:

               najmanje 250 mm,
               (vrijednosti manje od najmanje širine dozvoljene su samo ako su opravdane iz tehničkih razloga; u tom slučaju potrebno je postići najveću moguću širinu; u svakom slučaju ona ne smije biti manja od 150 mm)

               unutarnja visina:

               najmanje 120 mm,

               razmak između površina dvaju gazišta:

               najviše 300 mm (vidjeti sliku 4.).

         II.4.   Gornje gazište ili uporište mora biti lako raspoznatljivo i pristupačno osobi koja izlazi iz vozila. Vertikalni razmaci između susjednih gazišta ili uporišta moraju biti čim je više moguće jednaki.
   II.5.   Za pomoć kod ulaza i izlaza trebaju biti osigurani odgovarajući rukohvati.
   II.6.   Najniži oslonac za stopalo ne smije biti viši od 550 mm iznad tla, kada je traktor opremljen najvećim gumama prema podatcima proizvođača (vidjeti sliku 4.). Gazišta ili uporišta moraju biti izrađena i konstruirana tako da stopalo ne može kliziti po njima.
   III.   Vrata, prozori i izlazi u nuždi

   III.1.   Mehanizmi vrata i prozora moraju biti izrađeni i ugrađeni na takav način da ne predstavljaju opasnost za vozača niti ga ometaju u vožnji.
   III.2.   Kut otvaranja vrata mora omogućavati siguran ulaz i izlaz.
   III.3.   Prozori za prozračivanje moraju biti jednostavno namjestivi.
   III.4.   Kabine uobičajeno imaju vrata na svakoj strani.
   III.5.   Kabine s dvojim vratima moraju imati jedan poseban izlaz za izlaz u nuždi.
   Kabine s jednim vratima moraju imati dva posebna izlaza u nuždi.
   Svaki od tri izlaza mora biti na različitoj stijenci kabine (pojam „stijenka” može uključivati i krov). Vjetrobranska stakla i bočni, stražnji i krovni prozori mogu se smatrati izlazima u nuždi ako se mogu brzo otvoriti iz unutrašnjosti kabine.
   Okolina izlaza u nuždi ne smije predstavljati opasnost kod izlaska.
   Sigurnosni izlazi moraju imati najmanje tolike mjere da je moguće upisati elipsu s manjom osi od 440 mm i većom osi od 640 mm.

   Dodatak 1.
   POSTUPAK ODREĐIVANJA REFERENTNE TOČKE SJEDALA (S)
   1.   Definicija referentne točke (S)

   „Referentna točka sjedala” (S) znači točku sjecišta u središnjoj uzdužnoj ravnini sjedala između tangencijalne ravnine na osnovi podstavljenog naslona i vodoravne ravnine. Ta vodoravna ravnina presijeca donju površinu sjedala 150 mm ispred referentne točke sjedala (S).
   2.   Namještanje sjedala

   Sjedalo treba biti postavljeno uzdužno u krajnji stražnji položaj, a po visini na sredini hoda sjedala. Sjedala sa sustavom ovjesa, prilagodiva težini vozača ili ne, moraju biti postavljena na sredinu hoda ovjesa.
   3.   Naprava za određivanje referentne točke sjedala (S)

   Naprava prikazana na slici 1. sastoji se od sjedišne ploče i ploča naslona. Donja ploča naslona mora biti gibljivo pričvršćena u području trtice (A) i križa (B), spoj (B) treba biti namjestiv po visini.
   4.   Postupak određivanja referentne točke sjedala (S)

   Referentna točka sjedala (S) mora biti određena korištenjem naprave prikazane na slikama 1. i 2. koja simulira opterećenje ljudskog tijela. Naprava mora biti postavljena na sjedalo. Potom ju je potrebno opteretiti silom od 550 N u točki koja se nalazi 50 mm ispred gibljivog spoja (A), a dva dijela naslona lagano pritisnuti tangencijalno na podstavljeni naslon sjedala.
   Ako nije moguće točno odrediti tangente za svako područje podstavljenih naslona (ispod i iznad lumbalnog područja), mora se provesti sljedeći postupak:

               (a)

               ako nije moguće odrediti tangentu na najnižu površinu, donju ploču naslona treba u vertikalnom položaju lagano pritisnuti na obloženi naslon sjedala;

               (b)

               ako nije moguće odrediti tangentu na najvišu površinu, ako je donji dio ploče naslona vertikalan, gibljivi spoj (B) mora biti pričvršćen na visinu 230 mm iznad referentne točke sjedala (S). Potom dva dijela ploče naslona treba u vertikalnom položaju lagano pritisnuti tangencijalno na obloženi naslon sjedala.

      Slika 1.

      Naprava za određivanje referentne točke sjedala (S)

      Slika 2.

      Namještena naprava

   PRILOG II.
   OBRAZAC


title: Direktiva Vijeća 95/60/EZ od 27. studenoga 1995. o fiskalnom označivanju plinskog ulja i kerozina

text:
               09/Sv. 002

               HR

               Službeni list Europske unije

               44

         31995L0060

               L 291/46

               SLUŽBENI LIST EUROPSKE UNIJE

               27.11.1995.

      DIREKTIVA VIJEĆA 95/60/EZ
   od 27. studenoga 1995.
   o fiskalnom označivanju plinskog ulja i kerozina
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 99.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   uzimajući u obzir mišljenje Gospodarskog i socijalnog odbora (3),
   budući da su mjere Zajednice koje se namjeravaju postići ovom Direktivom ne samo potrebne, nego i nužne za postizanje ciljeva unutarnjeg tržišta; budući da države članice ne mogu pojedinačno postići ove ciljeve; budući da je osim toga njihovo postizanje na razini Zajednice već utvrđeno Direktivom 92/81/EEZ (4), a posebno njezinim člankom 9.; budući da je ova Direktiva u skladu s načelom supsidijarnosti;
   budući da Direktiva 92/82/EEZ (5) utvrđuje odredbe u vezi s minimalnim vrijednostima trošarine koja se primjenjuje na određena mineralna ulja, a posebno na različite kategorije plinskog ulja i kerozina;
   budući da odgovarajuće funkcioniranje unutarnjeg tržišta za fiskalno označivanje plinskog ulja i kerozina sada zahtijeva uvođenje zajedničkih pravila koja nisu uključivala pristojbu u punoj vrijednosti primjenjivoj na takva mineralna ulja koja se koriste kao gorivo;
   budući da određenim državama članicama treba omogućiti odstupanje od mjera utvrđenih ovom Direktivom radi posebnih nacionalnih okolnosti;
   budući da Direktiva 92/12/EEZ (6) utvrđuje odredbe o općim aranžmanima za proizvode koji podliježu trošarini, a posebno njezin članak 24. predviđa osnivanje Odbora za trošarine koji može ispitati pitanja primjene odredaba Zajednice o trošarinama;
   budući da je prikladno da se odredbe navedenog članka bave određenim tehničkim pitanjima u vezi sa specifikacijom proizvoda koji će se koristiti za fiskalno označivanje plinskog ulja i kerozina,
   DONIJELO JE OVU DIREKTIVU:
   Članak 1.
   1.   Ne dovodeći u pitanje nacionalne odredbe o fiskalnom označivanju, države članice primjenjuju fiskalno sredstvo za označivanje u skladu s odredbama ove Direktive na:

               —

               sva plinska ulja obuhvaćena oznakom KN 2710 00 69 koja su puštena u uporabu u smislu članka 6. Direktive 92/12/EEZ i koja su izuzeta od ili podliježu trošarini po stopi koja nije utvrđena člankom 5. stavkom 1. Direktive 92/82/EEZ;

               —

               kerozin obuhvaćen oznakom KN 2710 00 55 koji je pušten u uporabu u smislu članka 6. Direktive 92/12/EEZ i koji je izuzet ili podliježe trošarini po stopi koja nije utvrđena člankom 8. stavkom 1. Direktive 92/82/EEZ.

         2.   Države članice mogu dopustiti iznimke od primjene fiskalnog sredstva za označivanje, predviđene u stavku 1., s obrazloženjem javnog zdravlja ili sigurnosti ili zbog drugih tehničkih razloga, pod uvjetom da poduzimaju odgovarajuće mjere fiskalnog nadzora.
   Osim toga, Irska može odlučiti da ne koristi ili da ne dopusti uporabu ovog sredstva za označivanje u skladu s člankom 21. stavkom 4. Direktive 92/12/EEZ. U takvom slučaju Irska obavješćuje Komisiju koja obavješćuje ostale države članice.
   Članak 2.
   1.   Sredstvo za označivanje sastoji se od točno određene kombinacije kemijskih aditiva koji se dodaju pod fiskalnim nadzorom prije puštanja mineralnih ulja na koja se to odnosi u potrošnju.
   Međutim,

               —

               u slučaju izravnih isporuka iz druge države članice prema dogovoru o ukidanju poreza izvan poreznog skladišta, države članice mogu zahtijevati dodavanje sredstva za označivanje prije nego što proizvod napusti otpremno porezno skladište,

               —

               države članice koje su donijele ovu mjeru prije 1. siječnja 1996. mogu u nekim iznimnim slučajevima ili situacijama dopustiti dodavanje sredstva za označivanje nakon puštanja predmetnih mineralnih ulja u potrošnju pod fiskalnim nadzorom. Država članica koja primjenjuje takvu mjeru obavješćuje o tome Komisiju. Komisija o toj mjeri obavješćuje druge države članice. Tada država članica može nadoknaditi trošarinu plaćenu nakon puštanja proizvoda u potrošnju,

               —

               Danska može, pod uvjetom da roba ostane pod fiskalnom kontrolom, odgoditi dodavanje sredstva za označivanje najkasnije do trenutka konačne prodaje.

         2.   Sredstvo za označivanje koje se koristi proizvodi se u skladu s postupcima utvrđenima člankom 24. Direktive 92/12/EEZ.
   Članak 3.
   Države članice poduzimaju potrebne mjere kako bi se izbjegla nepravilna uporaba označenih proizvoda, a posebno uporaba predmetnih mineralnih ulja za izgaranje u motorima cestovnih motornih vozila ili za čuvanje u spremniku goriva takvih vozila, ako takva uporaba nije dozvoljena u posebnim slučajevima koje su utvrdila nadležna tijela država članica.
   Države članice osiguravaju da se uporaba predmetnih mineralnih ulja u slučajevima koji su navedeni u prvoj točki smatra prekršajem prema nacionalnom pravu države članice. Svaka država članica poduzima mjere potrebne za postizanje potpunog učinka svih odredaba Direktive te posebno određuje kazne u slučaju nepoštivanja navedenih mjera; takve kazne trebaju odgovarati njihovoj namjeni i imati odgovarajući odvraćajući učinak.
   Članak 4.
   Osim sredstva za označivanje iz članka 1. stavka 1., države članice mogu dodati nacionalno sredstvo za označivanje ili boju.
   Nitko ne smije određenoj vrsti mineralnog ulja dodati sredstvo za označivanje ili boju koji nisu utvrđeni pravom Zajednice ili nacionalnim pravom predmetne države članice.
   Članak 5.
   1.   Države članice donose zakone i druge propise potrebne za usklađivanje s ovom Direktivom po stupanju na snagu odredaba donesenih u skladu s postupkom iz članka 2. One o tome odmah obavješćuju Komisiju.
   Kada države članice donose ove odredbe, te odredbe prilikom njihove službene objave sadržavaju upućivanje na ovu Direktivu ili se uz njih navodi takvo upućivanje. Načine tog upućivanja određuju države članice.
   2.   Države članice Komisiji dostavljaju tekst odredaba nacionalnog prava koje donesu u području na koje se odnosi ova Direktiva.
   Članak 6.
   Ova je Direktiva upućena državama članicama.

      Sastavljeno u Bruxellesu 27. studenoga 1995.

            Za Vijeće

            Predsjednik

         P. SOLBES MIRA

      (1)  SL C 15, 18.1.1994., str. 18.

      (2)  SL C 128, 9.5.1995., str. 178.

      (3)  SL C 133, 16.5.1994., str. 35.

      (4)  SL L 316, 31.10.1992., str. 2. Direktiva kako je zadnje izmijenjena Direktivom 94/74/EZ (SL L 365, 31.12.1994., str. 46.).

      (5)  SL L 316, 31.10.1992., str. 19. Direktiva kako je zadnje izmijenjena Direktivom 94/74/EZ (SL L 365, 31.12.1994., str. 46.).

      (6)  SL L 76, 23.3.1992., str. 1. Direktiva kako je zadnje izmijenjena Direktivom 94/74/EZ (SL L 365, 31.12.1994., str. 46.).


title: Dvadeset druga direktiva Komisije 98/16/EZ od 5. ožujka 1998. o prilagodbi tehničkom napretku priloga II., III., VI. i VII. Direktive Vijeća 76/768/EEZ o usklađivanju zakonodavstava država članica u odnosu na kozmetičke proizvode  Tekst značajan za EGP

text:
               13/Sv. 010

               HR

               Službeni list Europske unije

               78

         31998L0016

               L 077/44

               SLUŽBENI LIST EUROPSKE UNIJE

               05.03.1998.

      DVADESET DRUGA DIREKTIVA KOMISIJE 98/16/EZ
   od 5. ožujka 1998.
   o prilagodbi tehničkom napretku priloga II., III., VI. i VII. Direktive Vijeća 76/768/EEZ o usklađivanju zakonodavstava država članica u odnosu na kozmetičke proizvode
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir ugovor o osnivanju Europske zajednice,
   uzimajući u obzir Direktivu Vijeća 76/768/EEZ od 27. srpnja 1976. (1) o usklađivanju zakonodavstava država članica u odnosu na kozmetičke proizvode, kako je zadnje izmijenjena Direktivom Komisije 97/45/EZ (2), a posebno njezin članak 8. stavak 2.,
   budući da Direktiva Komisije 97/1/EZ (3), kao mjera opreza, privremeno zabranjuje uporabu goveđih, ovčjih i kozjih tkiva i tekućina iz mozga, leđne moždine i očiju i iz njih dobivenih sastojaka; kako se ta Direktiva morala preispitati i općenito prilagoditi novim znanstvenim spoznajama nakon što su istraženi elementi na kojima se zasniva;
   budući da Odluka Komisije 97/534/EZ od 30. srpnja 1997. o zabrani uporabe materijala koji predstavljaju opasnost s obzirom na transmisivne spongiformne encefalopatije (4) određuje specificirane opasne materijale, predviđa njihovo uklanjanje u njihovom izvoru i zabranjuje njihov uvoz u Zajednicu;
   budući da se Direktivom 76/768/EEZ od država članica zahtijeva da osiguraju da se u EU na tržište mogu staviti samo kozmetički proizvodi koji su u skladu s odredbama ove Direktive i budući da, štoviše, države članice moraju zabraniti stavljanje na tržište kozmetičkih proizvoda koji sadrže tvari navedene u Prilogu II.;
   budući da se te odredbe primjenjuju na sve kozmetičke proizvode koji se namjeravaju staviti na tržište u Zajednici, bez obzira na porijeklo proizvoda ili sirovina koje proizvod sadrži; budući da se stoga nadzire i provjerava sukladnost sa zakonodavstvom Zajednice kozmetičkih proizvoda, ishodišnih tvari i međuproizvoda koji se uvoze u Zajednicu za uporabu pri proizvodnji kozmetičkih proizvoda;
   budući da Direktivu 76/768/EEZ treba izmijeniti kako bi se uskladio popis zabranjenih životinjskih materijala s onim koji sadrži Odluka 97/534/EZ;
   budući da mišljenje Znanstvenog odbora za kozmetologiju od 24. lipnja 1997. navodi kako se derivati loja kao što su masne kiseline, glicerin, esteri masnih kiselina i sapuni koji se rabe u proizvodnji kozmetičkih proizvoda smatraju sigurnima ako ispunjavaju barem minimalni uvjet da su dobiveni određenim, specificiranim, strogo provjerenim metodama, te da se smatraju sigurnima ostali derivati loja kao što su masni alkoholi i masni amidi, proizvedeni iz gore spomenutih derivata i nakon toga prerađeni;
   budući da se s obzirom na to znanstveno mišljenje može dopustiti odstupanje za derivate loja; to odstupanje primjenjuje se i na ostale derivate loja kao što su masni alkoholi, masni amini i masni amidi i materijali izrađeni iz gore spomenutih koji su proizvedeni u skladu s metodama navedenim u Prilogu i podvrgnuti dodatnim, naknadnim obradama;
   budući da su mjere predviđene ovom Direktivom u skladu s mišljenjem Odbora za prilagođivanje tehničkom napretku direktiva radi uklanjanja tehničkih prepreka u trgovanju kozmetičkim proizvodima;
   budući da do 1. travnja 1998. države članice imaju pravo zadržati na snazi mjere donesene u skladu s Direktivom 97/1/EZ,
   DONIJELA JE OVU DIREKTIVU:
   Članak 1.
   Direktiva 76/768/EEZ mijenja se kako je prikazano u Prilogu.
   Članak 2.
   Države članice poduzimaju potrebne mjere kako bi se osiguralo da se nakon 1. travnja 1998. kozmetički proizvodi ne budu stavljeni na tržište ako sadrže tvari navedene u Prilogu. To se ne odnosi na proizvode proizvedene prije 1. travnja 1998. Države članice smiju do 1. travnja 1998. zadržati na snazi one mjere koje uvodi Direktiva 97/1/EZ.
   Članak 3.
   1.   Države članice donose zakone i druge propise potrebne za usklađivanje s ovom Direktivom najkasnije do 1. travnja 1998. One o tome odmah obavješćuju Komisiju.
   Kad države članice donose te odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Postupak za takvu uputu donose države članice.
   2.   Države članice Komisiji dostavljaju tekst odredaba nacionalnog prava koje donesu u području na koje se odnosi ova Direktiva.
   Članak 4.
   Ova Direktiva stupa na snagu trećeg dana od dana objave u Službenom listu Europskih zajednica.
   Članak 5.
   Ova je Direktiva upućena državama članicama.

      Sastavljeno u Bruxellesu 5. ožujka 1998.

            Za Komisiju

         Martin BANGEMANN

            Član Komisije

      (1)  SL L 262, 27.9.1976., str. 169.

      (2)  SL L 196, 24.7.1997., str. 77.

      (3)  SL L 16, 18.1.1997., str. 85.

      (4)  SL L 216, 8.8.1997., str. 95.
   PRILOG
   Referentni broj 419. u Prilogu Direktivi 76/768/EEZ izmjenjuje se kako slijedi:

                  (a)

                  lubanja, uključujući mozak i oči, krajnike i leđnu moždinu:

                              —

                              goveda starih 12 mjeseci,

                              —

                              ovaca i koza koje su starije od 12 mjeseci ili imaju stalni sjekutić koji je probio desni;

                  (b)

                  slezena ovaca i koza i sastojci koji se iz nje pripravljaju.
                  Međutim, derivati loja se smiju rabiti pod uvjetom da je proizvođač koristio i strogo provjeravao posebne metode:

                              —

                              transesterifikaciju ili hidrolizu pri najmanje: 200 °C, 40 bara (40 000 hPa) tijekom 20 minuta (glicerol i masne kiseline i esteri),

                              —

                              saponifikaciju s NaOH 12 M (glicerol i sapun):

                                          —

                                          šaržni postupak: tri sata pri 95 °C,
                                          ili

                                          —

                                          kontinuirani postupak: pri 140 °C, dva bara (2 000 hPa) tijekom osam minuta ili u ekvivalentnim uvjetima.”


title: Direktiva Komisije 2003/1/EZ od 6. siječnja 2003. o prilagodbi tehničkom napretku Priloga II. Direktivi Vijeća 76/768/EEZ o usklađivanju zakonodavstava država članica u odnosu na kozmetičke proizvode  Tekst značajan za EGP

text:
               13/Sv. 017

               HR

               Službeni list Europske unije

               17

         32003L0001

               L 005/14

               SLUŽBENI LIST EUROPSKE UNIJE

               06.01.2003.

      DIREKTIVA KOMISIJE 2003/1/EZ
   od 6. siječnja 2003.
   o prilagodbi tehničkom napretku Priloga II. Direktivi Vijeća 76/768/EEZ o usklađivanju zakonodavstava država članica u odnosu na kozmetičke proizvode
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir ugovor o osnivanju Europske zajednice,
   uzimajući u obzir Direktivu Vijeća 76/768/EEZ od 27. srpnja 1976. o usklađivanju zakonodavstava država članica u odnosu na kozmetičke proizvode (1), kako je zadnje izmijenjena Direktivom Komisije 2002/34/EZ (2), a posebno njezin članak 8. stavak 2.,
   nakon savjetovanja sa Znanstvenim odborom za kozmetičke i neprehrambene proizvode široke potrošnje,
   budući da:

               (1)

               Referentni broj 419 Priloga II. Direktivi 76/768/EEZ, koji sadrži popis tvari koje kozmetički proizvodi ne smiju sadržavati, trenutačno je usklađen s Odlukom Komisije 97/534/EZ od 30. srpnja 1997. o zabrani uporabe tvari koje predstavljaju opasnost s obzirom na transmisivnu spongiformnu encefalopatiju (3). Ta je Odluka stavljena izvan snage Odlukom Komisije 2000/418/EZ od 29. lipnja 2000. kojom se zakonski uređuje uporaba tvari koje predstavljaju opasnost s obzirom na transmisivnu spongiformnu encefalopatiju i kojom se izmjenjuje Odluka 94/474/EZ (4). S obzirom na mišljenje Znanstvenog odbora za kozmetičke i neprehrambene proizvode široke potrošnje (SCCNFP), uputno je uskladiti referentni broj 419 Priloga II. Direktivi 76/768/EEZ s Odlukom (EZ) br. 999/2001 Europskog parlamenta i Vijeća od 22. svibnja 2001. o utvrđivanju pravila za sprečavanje, nadzor i iskorjenjivanje određenih transmisivnih spongiformnih encefalopatija (5), kako je zadnje izmijenjena Uredbom Komisije (EZ) br. 270/2002 (6).

               (2)

               U referentni broj 419 Priloga II. Direktivi 76/768/EEZ potrebno je dodati uputu na utvrđene opasne tvari, kako su određene u Prilogu V. Uredbi (EZ) br. 999/2001.

               (3)

               Iz članka 22. stavka 1. Uredbe (EZ) br. 999/2001 slijedi kako se odredbe Priloga IX. dijela A te Uredbe primjenjuju do datuma usvajanja odluke, nakon kojega se primjenjuje članak 8. te Uredbe i njezin Prilog V. Zbog toga se referentni broj 419 Priloga II. Direktivi 76/768/EEZ treba također odnositi na Prilog XI. dio A Uredbe (EZ) br. 999/2001.

               (4)

               Direktivu 76/768/EEZ treba izmijeniti na odgovarajući način.

               (5)

               S obzirom na posebnu prirodu opasnih tvari, države članice moraju imati mogućnost poduzeti mjere predviđene ovom Direktivom, bez čekanja da se utvrdi konačni datum.

               (6)

               Mjere predviđene ovom Direktivom u skladu su s mišljenjem Odbora za prilagođavanje tehničkom napretku direktiva radi uklanjanja tehničkih prepreka u trgovanju kozmetičkim proizvodima,

         DONIJELA JE OVU DIREKTIVU:
   Članak 1.
   Prilog II. Direktivi 76/768/EEZ mijenja se u skladu s Prilogom ovoj Direktivi.
   Članak 2.
   1.   Države članice poduzimaju sve potrebne mjere kako bi se osiguralo da najkasnije od 15. travnja 2003. ni proizvođači u Zajednici niti uvoznici sa sjedištem u Zajednici ne stave na tržište kozmetičke proizvode koji ne udovoljavaju zahtjevima ove Direktive.
   2.   Države članice poduzimaju sve potrebne mjere kako bi se osiguralo da se proizvodi navedeni u stavku 1. ne prodaju ili isporučuju krajnjem korisniku nakon 15. travnja 2003.
   Članak 3.
   Države članice donose zakone i ostale propise potrebne za usklađivanje s ovom Direktivom najkasnije do 15. travnja 2003. One o tome odmah obavješćuju Komisiju.
   Kad države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   Članak 4.
   Ova Direktiva stupa na snagu trećeg dana od dana objave u Službenom listu Europskih zajednica.
   Članak 5.
   Ova je Direktiva upućena državama članicama.

      Sastavljeno u Bruxellesu 6. siječnja 2003.

            Za Komisiju

         Erkki LIIKANEN

            Član Komisije

      (1)  SL L 262, 27.9.1976., str. 169.

      (2)  SL L 102, 18.4.2002., str. 19.

      (3)  SL L 216, 8.8.1997., str. 95.

      (4)  SL L 158, 30.6.2000., str. 76.

      (5)  SL L 147, 31.5.2001., str. 1.

      (6)  SL L 45, 15.2.2002., str. 4.
   PRILOG
   U referentnom broju 419 Priloga II. Direktivi 76/768/EEZ se rečenice

               „(a)

               lubanja, uključujući mozak i oči, krajnike i leđnu moždinu:

                           —

                           goveda starih 12 mjeseci,

                           —

                           ovaca i koza koje su starije od 12 mjeseci ili imaju stalni sjekutić koji je probio desni;

               (b)

               slezene ovaca i koza i sastojci koji iz njih nastaju”.

         zamjenjuju rečenicama:

      „Od datuma navedenog u članku 22. stavku 1. Uredbe (EZ) br. 999/2001 Europskog parlamenta i Vijeća (1), utvrđene opasne tvari kako su određene u Prilogu V. toj Uredbi i sastojci koji su iz njih pripravljeni.
      Do tog datuma, utvrđene opasne tvari kako su određene u Prilogu XI. dijelu A Uredbe (EZ) br. 999/2001 te sastojci koji su iz njih pripravljeni.

      (1)  SL L 147, 31.5.2001., str. 1.”


title: 82/147/EEZ: Direktiva Komisije od 11. veljače 1982. o prilagodbi tehničkom napretku Priloga II. Direktivi Vijeća 76/768/EEZ o usklađivanju zakonodavstava država članica u odnosu na kozmetičke proizvode

text:
               13/Sv. 016

               HR

               Službeni list Europske unije

               21

         31982L0147

               L 063/26

               SLUŽBENI LIST EUROPSKE UNIJE

               11.02.1982.

      DIREKTIVA KOMISIJE

   od 11. veljače 1982.
   o prilagodbi tehničkom napretku Priloga II. Direktivi Vijeća 76/768/EEZ o usklađivanju zakonodavstava država članica u odnosu na kozmetičke proizvode
   (82/147/EEZ)
   KOMISIJA EUROPSKIH ZAJEDNICA,
   uzimajući u obzir ugovor o osnivanju Europske ekonomske zajednice,
   uzimajući u obzir Direktivu Vijeća 76/768/EEZ od 27. srpnja 1976. o usklađivanju zakonodavstava država članica u odnosu na kozmetičke proizvode (1), kako je zadnje izmijenjena Direktivom 79/661/EEZ (2), a posebno njezin članak 8. stavak 2.,
   budući da se u skladu s rezultatima najnovijih znanstvenih i tehničkih istraživanja uporaba acetil etil tetrametil tetralina treba zabraniti zbog njegova štetnog neurotoksičnog djelovanja na zdravlje;
   budući da su odredbe ove Direktive u skladu s mišljenjem Odbora za prilagodbu direktiva tehničkom napretku radi uklanjanja tehničkih prepreka u trgovanju kozmetičkim proizvodima,
   DONIJELA JE OVU DIREKTIVU:
   Članak 1.
   Prilogu II. Direktivi Vijeća 76/768/EEZ dodaje se sljedeći broj:

               „362

               3'-etil-5',6',7,8'-tetrahidro-5',6',8',8'-tetrametil-2'-acetonafton;
               Sin.: 1,1,4,4-tetrametil-6-etil-7-acetil-1,2,3,4,-tetrahidronaftalen (acetil etil tetrametil tetralin, AETT)”.

         Članak 2.
   Države članice donose zakone i druge propise potrebne za usklađivanje s ovom Direktivom najkasnije do 31. prosinca 1982. i o tome odmah obavješćuju Komisiju.
   Članak 3.
   Ova je Direktiva upućena državama članicama.

      Sastavljeno u Bruxellesu 11. veljače 1982.

            Za Komisiju

         Karl-Heinz NARJES

            Član Komisije

      (1)  SL L 262, 27.9.1976., str. 169.

      (2)  SL L 192, 31.7.1979., str. 35.